
STATISTIK FOR FOLKEBIBLIOTEKER 2018 


OM FOLKEBIBLIOTEKER I TAL 2018 


MH Folkebiblioteker i tal 2018 viser udvikling og 
status på en række centrale områder i folkebiblio- 
tekernes aktiviteter med udgangspunkt i statistik- 
ker og undersøgelser. 


De danske biblioteker udvikler sig konstant i sam- 
spil med mennesker, samfundet, kunst, viden og 
teknologi. Folkebibliotekerne er landets mest be- 
søgte kulturinstitutioner, og der lånes fortsat man- 
ge fysiske bøger ud, samtidig med at det digitale 
bogudlån er i vækst. På bibliotekerne afholdes der 
flere arrangementer end nogensinde før, og biblio- 
teket er et mødested i lokalsamfundet. Biblioteker- 
nes brugere er ikke alene lånere, men også en del 
af brugerdrevne og samskabende aktiviteter på 
bibliotekerne. Også de fysiske rammer og brug af 
biblioteksrum ændrer sig. Bibliotekerne afspejler 
således udviklingen — en digital tidsalder, hvor der 
er behov for viden og litteratur, og hvor der samti- 
dig er behov for fysiske mødesteder og fællesska- 
ber. 


De anvendte tal i Folkebiblioteker i tal 2018 kom- 
mer primært fra bibliotekernes indberetning til 
Danmarks Statistik, borgernes svar i den nye Kul- 
turvaneundersøgelse samt bibliotekernes svar i 
Slots- og Kulturstyrelsens årlige spørgeskemaun- 
dersøgelse, 'Biblioteksbarometer for folkebibliote- 
ker”. Folkebiblioteker i tal 2018 har fokus på bl.a. 
bibliotekernes fysiske og digitale udlån, arrange- 
menter, biblioteksrum og brugere. 


På en række områder er det muligt at følge udvik- 
lingen i årene fra 2009. Det gælder især for tallene 
fra Danmarks Statistik, der generelt måler på de 
samme parametre fra år til år, selvom der i takt 
med bibliotekernes udvikling er sket ændringer. 
For 2016 og 2017 er tal om udlån, bestand, til- 
vækst og afgang af materiale samt antal aktive lå- 


nere og fjernlån dog ikke offentliggjort af Dan- 
marks Statistik. Bibliotekernes overgang til Fælles 
Bibliotekssystem gav betydelige udfordringer med 
dataleverance til folkebiblioteksstatistikken for 
2016 og 2017, og tal for de enkelte biblioteker var 
behæftet med for stor usikkerhed til, at de indsam- 
lede data kunne offentliggøres. Pga. den mang- 
lende centrale statistik på biblioteksområdet blev 
Folkebiblioteker i tal 2016 eller 2017 derfor ikke 
publiceret. Tidligere er Folkebiblioteker i tal 2013, 
2014 og 2015 udkommet. 


Tal fra den nye Kulturvaneundersøgelse vedrø- 
rende 2018 indgår også i denne publikation. Kul- 
turvaneundersøgelsen dækker danskernes kultur- 
vaner, medieforbrug og fritidsaktiviteter og gen- 
nemføres af Danmarks Statistik i samarbejde med 
Kulturministeriet, herunder Slots- og Kultursty- 
relsen. 


I Folkebiblioteker i tal 2018 indgår Slots- og Kul- 
turstyrelsens årlige undersøgelse, 'Biblioteksbaro- 
meter for folkebiblioteker”. Biblioteksbarometeret 
giver i højere grad end Danmarks Statistiks tal et 
øjebliksbillede, der kan være forskelligt fra år til 
år, så tallene ikke altid kan sammenlignes over 
tid. 


Flere oplysninger om de berørte emner og andre 
områder inden for bibliotekssektoren kan ses på 
Danmarks Statistiks og Slots- og Kulturstyrelsens 
hjemmesider: www.statistikbanken.dk/18 og 
kortlink.dk/23dh3 


Der er i publikationen medtaget eksempler på ud- 
viklingsinitiativer, som Slots- og Kulturstyrelsen 
har været eller er involveret i, samt projekter, der 
har fået tilskud fra Udviklingspuljen for folkebib- 
lioteker og pædagogiske læringscentre. 

TENDENSER 


m STIGNING I DIGITALE LÅN 

Brugen af folkebibliotekernes digitale tjenester er steget 
eksplosivt siden 2017. Streaming af e-bøger og lydbøger 
på eReolen er steget med 26 % fra 2017 til 2018 til i alt 3,8 
mio. Det samlede forbrug af elektroniske ressourcer (e- 
tidsskrifter, e-bøger/lydbøger, e-multimedieoptagelser og 
databaser) er steget med ca. 2,6 mio. siden 2017 og ud- 
gjorde i 2018 9,4 mio. downloads/streaminger på lands- 
plan. 


EH FALD I DET FYSISKE UDLÅN 

Det samlede udlån af fysiske materialer udgjorde 29,8 
mio. eksemplarer i 2018. Det svarer til et fald på 16 % 
siden 2015 og 38 % siden 2009. Der er dog tale om store 
forskelle mellem de forskellige materialetyper. Siden 2009 
er musikudlånet faldet 84 %, og det er faldet 49 % siden 
2015. Det samlede udlån af fysiske bøger er faldet 24 % 
siden 2009 og 9 % siden 2015. Med 24,4 mio. udlån ud- 
gjorde bøger i 2018 82 % af det samlede fysiske udlån, hvil- 
ket er 6 procentpoint mere end i 2015. Den fysiske bog var 
således suverænt lånernes foretrukne medie i 2018, efter- 
fulgt — på det digitale område — af e-bøger og netlydbøger. 


m SAMLET UDLÅN PÅ BOGOMRÅDET VISER 
MINDRE FALD 

Sammenholder man folkebibliotekernes udlån af både de 
fysiske og de digitale bøger, ser man et lille fald i det sam- 
lede udlån på 5 % siden 2015. E-bøger og netlydbøger ud- 
gør en stadig stigende andel af det samlede udlån på 
bogområdet. De to elektroniske formater udgjorde således 
13,2 % af bogudlånet i 2018, mens det tilsvarende tal for 
2015 var 8,6 %. 


IM HØJT BESØGSTAL 

Besøgstallet på landets biblioteker har igennem de seneste 
år ligget stabilt, og selvom der i 2018 var et mindre fald i 
antallet af fysiske besøgende på folkebibliotekerne på 2 % 
i forhold til året før, er bibliotekerne velbesøgte. Med 37,6 
mio. besøgende i 2018 er folkebibliotekerne nogle af lan- 
dets mest besøgte kulturinstitutioner. Ser man på det 
samlede besøgstal på bibliotekernes digitale tjenester, er 
der sket en markant stigning i løbet af de seneste fem år. 
Fra 2014 til 2018 er besøgstallet på bibliotekernes digitale 
tjenester steget med 37 %, og fra 2017 til 2018 er antallet 
af digitale besøg steget med 11 %. 

m FORTSAT STIGNING I ANTALLET AF ARRANGEMEN- 
TER, SÆRLIGT PÅ LITTERATUROMRÅDET 

Bibliotekerne afholdt i 2018 flere arrangementer end no- 
gensinde før, 24.316 mod 22.215 året før. Mange af arran- 
gementerne har fokus på litteratur, bl.a. i form af forfat- 
termøder, booktalks og læseklubber. Siden 2014 er der 
sket en stigning på 31 %i antal arrangementer afholdt på 
bibliotekerne. 


m BIBLIOTEKERNES BRUGERE 

43 % af danskerne svarede i Kulturvaneundersøgelsen for 
4. kvartal 2018, at de havde besøgt biblioteket indenfor de 
seneste tre måneder — dermed placerer bibliotekerne sig i 
toppen af listen over de mest besøgte kulturinstitutioner i 
Danmark. Bibliotekerne bliver også hyppigt benyttet af 
brugerne, og 26 % af danskerne kommer på bibliotekerne 
1-3 dage om måneden eller mere. 29 % af befolkningen be- 
nyttede sig af bibliotekernes digitale tjenester som eReo- 
len, Filmstriben og Litteratursiden — og netop brugen af 
de digitale bibliotekstilbud er i kraftig fremgang. 


MH STOR STIGNING I ANTALLET AF ÅBNE BIBLIOTEKER, 

FALD I TIMER MED BETJENING 
Ved udgangen af 2018 var der 361 åbne biblioteker, dvs. 
biblioteker, hvor det er muligt at få adgang uden for den 
bemandede åbningstid. Det er en stigning på 44 siden 
2017. Dermed er det 88 % af landets biblioteker, der er 
ubetjente åbne biblioteker. Kun i fire kommuner var det 
ikke muligt at få adgang uden for den bemandede åbnings- 
tid. Det øgede antal åbne biblioteker har givet fremgang i 
den ubetjente åbningstid. Samtidig har der været en til- 
bagegang i den bemandede åbningstid, der samlet er gået 
tilbage med 494 timer siden 2017, hvilket svarer til et fald 
på knap 5 %. 


mM MINDRE NEDGANG I ANTAL FILIALER OG 
BOGBUSSER 

Antallet af betjeningssteder er faldet fra 527 i 2017 til 522 

i 2018. Filialtallet er faldet til 315, mod 319 året før. Lige- 

ledes er der blevet reduceret med én bogbus i forhold til 

året før. 


MH FALD | SAMLEDE INDTÆGTER 

Folkebibliotekernes samlede indtægter udgjorde i 2018 2,7 
mia. kr., svarende til et fald på 0,9 % fra 2017 til 2018. De 
samlede indtægter er faldet med 14,1 % siden 2009. 

BESØG PÅ BIBLIOTEKERNE 


HH | 2018 steg besøgene på bibliotekernes digitale tjenester, mens det fysiske besøgstal og 


antallet af aktive lånere faldt. 


BESØG: NØGLETAL FOR 2018 


M Fysiske besøg 
MH Aktive lånere 
H Besøg på bibliotekernes digitale tjenester 


Folkebibliotekerne er med deres samlede besøgstal 
de mest besøgte kulturinstitutioner i Danmark. 
Antallet af besøgende på de danske folkebibliote- 
ker er steget 4 % fra 2014 til 2018 fra 35,9 mio. be- 
søgende i 2014 til 37,6 mio. i 2018. Besøgstallet 
har siden 2015 ligget stabilt omkring 37 mio. be- 
søgende om året. I 2018 havde bibliotekerne 37,6 
mio. besøgende, som er et fald fra 2017 på 2 %, 
hvor bibliotekernes besøgstal toppede med 38,3 
mio. besøgende. På trods af faldet er bibliotekerne 
fortsat blandt de mest benyttede kulturinstitutio- 
ner i Danmark. 


Bibliotekerne byder på mange aktiviteter ud over 
de traditionelle ydelser som bogudlån. Biblioteker 
er åbne kulturinstitutioner, som danner rammen 
om mange lokale fællesskaber, klubber og aktivi- 
teter. Studerende benytter studierum og læsesale, 
og alle aldersgrupper mødes i bogklubber eller del- 
tager i de mange øvrige tilbud, bibliotekerne har. 


Fig. 1: Fysiske besøg på folkebibliotekerne 

Bibliotekerne har også andre services, som mange 
borgere benytter sig af, bl.a. adgang til computere 
og til printfaciliteter. De mange aktiviteter og til- 
bud kan være medvirkende til de høje besøgstal på 
bibliotekerne, som med de varierede tilbud er re- 
levante for mange forskellige befolkningsgrupper. 


Også bibliotekernes fortsat stigende åbningstider 
i forbindelse med åbne biblioteker, hvor brugere 
kan komme på bibliotekerne uden for betjenings- 
tiden, kan forklare de fortsat høje besøgstal på bib- 
liotekerne. Læs mere om bibliotekernes åbnings- 
timer i kapitel 7, De fysiske rammer. 


Derudover er flere biblioteker organisatorisk kob- 
let sammen med, og deler hus med, andre institu- 
tioner som f.eks. borgerservice og kulturhuse, og 
det er ikke alle steder, det er muligt at adskille op- 
tællingerne af besøgende. Dog har alle registre- 
rede besøgende været på eller igennem biblioteket. 

AKTIVE LÅNERE 


I 2018 er der sket et fald i antallet af aktive lånere 
fra 2015, hvor de senest tilgængelige tal om aktive 
lånere er fra, da der grundet overgangen til Fælles 
Bibliotekssystem ikke blev offentliggjort tal om 
bl.a. aktive lånere i 2016 og 2017. I 2015 var der 
1.888.000 aktive lånere, som i 2018 var faldet til 
1.710.078 — et fald på 9 %. En aktiv låner defineres 
ved at låne mindst ét fysisk materiale fra bibliote- 


Fig. 2: Aktive personlige lånere 

La egruppe på Kulturværftet Helsingør. Foto: f 


ket om året. I Danmarks Statistik indgår digitale 
udlån endnu ikke i definitionen af aktive lånere, 
og brugere, der udelukkende låner materialer fra 
bibliotekernes digitale tjenester, bliver dermed 
endnu ikke talt med i opgørelsen over aktive lå- 
nere. Dette kan muligvis være årsagen til en del 
af faldet af aktive lånere. 


1.710.078 

1 Folkebibliotekerne har 
skiftet webanalyseværk- 
tøj i 2018, hvorfor der er 
en vis usikkerhed forbun- 
det med at sammenligne 
tallene for de digitale 
besøg på bibliotekerne i 


2018 med de tidligere år. 

BESØG PÅ BIBLIOTEKERNE 


BESØG PÅ BIBLIOTEKERNES DIGITALE TJENESTER 


Ud over de fysiske besøg på landets folkebibliote- 
ker har bibliotekerne en række digitale platforme 
og tjenester, der understøtter forskellige formål, 
og hvor brugere tilbydes et bredt indhold. Det er 
derfor også relevant at se på bibliotekernes digi- 
tale besøg for at få samlet indblik i brugernes ak- 
tivitet. Der er igennem de seneste år sket en mar- 
kant stigning i besøgene på flere af bibliotekernes 
digitale tilbud. 


Det faldende fysiske besøgstal kan muligvis ses i 
sammenhæng med den stigende brug af bibliote- 
kernes digitale tjenester, som eReolen og Filmstri- 
ben. Det kan tyde på, at flere brugere låner mate- 


Vi er på biblioteket i dag for at 
skrive på en større opgave sam- 
men. Biblioteket ligger centralt 
for os begge. Det eneste er, at vi 
lidt mangler en stillezone, hvor vi 
kan arbejde i ro uden at blive for- 
styrret af andre biblioteksgæster. 
Studerende 


Figur 3: Besøg på bibliotekernes digitale tjenester i alt 

rialer digitalt og dermed ikke nødvendigvis behø- 
ver at besøge bibliotekerne fysisk for at låne og af- 
levere materialer eller blive inspireret til de næste 
læseoplevelser. På bibliotekernes digitale tjenester 
bliver der i høj grad formidlet litteratur, og bru- 
gerne præsenteres for et kurateret og formidlet 
indhold, der bl.a. inspirerer til læsning. 


Ser man på det samlede besøgstal på biblioteker- 
nes digitale tjenester, er der sket en markant stig- 
ning i løbet af de seneste fem år. Fra 2014 til 2018 
er besøgstallet på bibliotekernes digitale tjenester 
steget med 37 %, og fra 2017 til 2018 er antallet af 
digitale besøg steget med 11%." 

BESØG PÅ FOLKEBIBLIOTEKERNES HJEMMESIDER OG PÅ BIBLIOTEKET-APPEN 


På folkebibliotekernes hjemmesider kan brugerne 
bl.a. reservere materialer, holde sig orienteret om 
aktuelle arrangementer og temaer samt blive in- 
spireret til læseoplevelser. 

Figur 4 viser, at besøgstallet på folkebiblioteker- 
nes hjemmesider fortsat er højt, men dog har væ- 
ret støt faldende de seneste fem år. I 2018 var der 
samlet 24,5 mio. besøg på folkebibliotekernes 
hjemmesider, et fald på 2,7 % fra 2017. Det falden- 
de besøg på folkebibliotekernes hjemmesider kan 
ses i sammenhæng med en stigning i besøg på bib- 
liotek.dk, som det ses på figur 5, da brugere bl.a. 
også kan søge og reservere materialer her. 


Brugen af folkebibliotekernes hjemmesider kan 
samtidig være påvirket af lanceringen Biblioteket- 
appen i 2017, der er bibliotekernes fælles appløs- 
ning, som indeholder mange af de samme kerne- 
funktioner som bibliotekernes hjemmesider i en 
brugervenlig applikation til mobile enheder. 


12017 havde appen 860.812 besøg. Appen blev dog 
først udrullet og markedsført på landsplan i som- 
meren 2018, hvilket kan forklare den markante 
stigning i besøgene på appen i 2018, hvor der var 
3,2 mio. besøg registreret. 


Figur 4: Besøg på folkebibliotekernes hjemmesider og Biblioteket-appen 

BESØG PÅ BIBLIOTEKERNE 


BESØG PÅ BIBLIOTEKERNES DIGITALE TJENESTER 


En stor del af bibliotekernes digitale tjenester 
havde i 2018 et stigende antal besøg i forhold til 
året før, heriblandt eReolens app, ereolen.dk, bib- 
liotek.dk, Filmstriben, Biblo, faktalink.dk, forfat- 
terweb.dk og eReolen Go. Biblioteksvagten, eKur- 
ser.nu og Litteratursiden havde et fald i antallet 
af besøg i forhold til året før. 


eReolen er folkebibliotekernes fælles digitale bog- 
tjeneste med e-bøger og lydbøger, som både kan 
lånes via eReolens hjemmeside og appen eReolen. 
Ud over eReolen, der primært har litteratur for 
voksne på dansk, findes også eReolen Go, som er 
en platform målrettet mod børn og unge, og eReo- 
len Global, der indeholder e-bøger og lydbøger på 
engelsk. Ud over at brugerne kan låne e-bøger og 
lydbøger på eReolens platforme, bliver der i høj 
grad formidlet litteratur på eReolens platforme, 
ofte ud fra forskellige tematikker. 

På hjemmesiden ereolen.dk var der frem til 2015 
en kraftig fremgang i besøg, hvorefter der i 2016 
skete et fald fra 4,7 mio. besøg i 2015 til 3,5 mio. i 
2016, og det faldt yderligere i 2017. Besøgstallet 
på ereolen.dk steg dog i 2018 med 25 % procent fra 
2017. Samtidig er antal besøg på eReolens app 


Figur 5: Besøg på bibliotekernes øvrige digitale tjenester 

<I| 2014 er tallene for ereolen.dk og Netlydbog lagt sammen. 
++ Tallet for eReolen-appen i 2017 er estimeret på baggrund af besøgstal fra september 2017 og frem. 


Kilde: Danskernes Digitale Bibliotek 


også i kraftig fremgang, og appen havde i 2018 6,6 
mio. besøg, hvilket viser, at flere og flere brugere 
vælger at besøge eReolen på appen frem for på 
hjemmesiden. 


eReolen Go blev lanceret i efteråret 2016, hvorfor 
der først er tal for besøg i 2017, hvor der var 
822.325 besøg på platformen. I 2018 steg besøgs- 
tallet til 1,4 mio. — en stigning på 73 %. Den kraf- 
tige stigning i besøg på platformen kan skyldes, at 
flere skoler i 2018 blev tilknyttet eReolen Go, og 
tjenesten bliver dermed i stor grad benyttet i for- 
bindelse med frilæsning i folkeskolen. 


Filmstriben, bibliotekernes digitale filmtjeneste, 
har haft en markant stigning i antal besøg. Der 
har igennem de seneste fem år været en kraftig 
fremgang i antallet af besøg på Filmstriben, men i 
2017 var der et lille fald. I 2018 steg antallet af 
besøg med 30 %. Fra 2014 til 2018 er antallet af 
besøg på Filmstriben steget med 86 %. 


Bibliotek.dk er en fælles søgedatabase for alle 
danske biblioteker, herunder folke-, forsknings-, 
og fagbiblioteker. På bibliotek.dk kan borgere i 

hele landet søge materiale, der ikke er tilgængeligt 
i deres egen kommune, andre steder i landet og be- 
stille det hjem. Der har fra 2017 til 2018 været en 
stigning på 19 % i antallet af besøg på bibliotek.dk. 


Biblioteksvagten er en landsdækkende spørge- 
tjeneste, der besvarer de spørgsmål, som brugerne 
måtte have til deres bibliotek. Fra 2017 til 2018 er 
antal besøg på Biblioteksvagten faldet med næsten 
65 %. 


Biblo er bibliotekernes online fællesskab for børn 
under 14 år, hvor børn kan dele interesser, bogan- 
befalinger og andet med hinanden i åbne online- 
grupper. Biblo danner også rammen om flere kon- 
kurrencer, der ofte laves i et samarbejde mellem 
skoler og det lokale bibliotek. F.eks. er 'Sommer- 
bogen” Danmarks største læsekonkurrence, hvor 
over 4.000 børn deltager hver sommer. Der var en 
stigning på 13 % i antallet af besøg på Biblo fra 
2017 til 2018. 


EKurser.nu er bibliotekernes online e-lærings- 
portal, der giver adgang til en række korte IT-kur- 


STATISTIK FOR FOLKEBIBLIOTEKER 2018 


ser produceret af danske folkebiblioteker og bl.a. 
tilbyder kurser til brugere med et begrænset IT- 
kendskab. Besøgstallet på eKurser.nu har igen- 
nem de seneste fem år været faldende. 


Faktalink er en platform, der indeholder en sam- 
ling artikler om samfundsrelevante og historiske 
emner, som har bred interesse og henvender sig til 
en bred målgruppe, men primært benyttes af fol- 
keskolens ældste klasser, gymnasieelever, lærere, 
studerende og bibliotekarer samt researchere. Fra 
2017 til 2018 er antallet af besøg på Faktalink ste- 
get med 23 %. 


Forfatterweb.dk er et forfatterleksikon over 
danske og udenlandske forfattere. Der var en lille 
stigning i besøg på platformen fra 2017 til 2018. 


Litteratursiden er bibliotekernes fælles hjemme- 
side, der tilbyder anmeldelser af og information 
om litteratur og henvender sig til alle, som har lyst 
til at blive inspireret til gode læseoplevelser. Lit- 
teratursiden er generelt flittigt besøgt. Dog ses et 
lille fald i besøg fra 2017 til 2018. 


kk ' to: Adam Grønne..Næs 
Le eu 

04 BIBLIOTEKERNES BRUGERE 


HH Folkebibliotekerne er de mest besøgte kulturinstitutioner i Danmark. 
Men hvem er de besøgende? Hvorfor kommer de, og hvordan bruger de bibliotekerne? 


KORT OM BRUGERNE AF BIBLIOTEKERNE 

M 43 % af danskerne svarede i Kulturvaneundersøgelsen for 4. kvartal 2018, at de havde besøgt 
biblioteket fysisk indenfor de seneste tre måneder. 

mM Ca. en tredjedel af danskerne benytter bibliotekernes digitale tjenester som eReolen, Filmstriben 
og Litteratursiden. 

MH 6 % af befolkningen er udelukkende digitale brugere, der ikke kommer fysisk på bibliotekerne, 
men kun benytter de digitale tjenester. 

MH Kvinder benytter i højere grad end mænd bibliotekernes tilbud. 

EH Halvdelen af unge mellem 16 og 24 år har været fysisk på biblioteket inden for de seneste 
tre måneder. 

MH Personer med en lang videregående uddannelse kommer oftere på bibliotekerne end personer 
med kortere uddannelser. 

M Størstedelen af brugerne kommer på bibliotekerne for at låne og aflevere bøger. 33 % af befolkningen 
har inden for de seneste tre måneder været på biblioteket for at låne eller aflevere fysiske bøger, 
aviser eller magasiner. 

mM Lavtlønnede kommer oftere på bibliotekerne end højtlønnede. 

M 48 % af befolkningen med anden etnisk herkomst end dansk har besøgt bibliotekerne fysisk 
— det er 5 procentpoint højere end personer med dansk oprindelse. 

MH Brugen af bibliotekerne er forskellig på landsplan. Den største del af befolkningen går på biblioteket 


i København — færrest på Fyn. 


Om Kulturvaneundersøgelsen 

Oplysningerne i dette kapitel kommer fra Kulturvaneundersøgelsen for 4. kvartal 2018. Kulturvaneundersøgelsen er 
lavet af Danmarks Statistik for Kulturministeriet og giver indblik i danskernes kulturvaner, herunder brug af folkebibliote- 
kernes tilbud. Tallene er baseret på besvarelserne blandt alle, der har benyttet bibliotekernes tilbud og svaret, at de har 
enten været fysisk på bibliotekerne eller benyttet bibliotekernes digitale tjenester. Dette kapitel belyser andelen af de 
adspurgte, der har benyttet bibliotekernes tilbud, fordelt på forskellige befolkningsgrupper, f.eks. alder, køn eller socio- 
økonomisk status. 

Kulturvaneundersøgelsen bygger på ca. 3.000 gennemførte interviews pr. kvartal blandt et repræsentativt udsnit af be- 
folkningen i alderen 16 år og over. Der findes endnu ikke statistik for børns kulturvaner. Læs mere om kilder og metoder 
i statistikdokumentationen på Danmarks Statistiks hjemmeside. Statistikken er udarbejdet siden 1964, senest i 2012, 
men er i sin nuværende form kun i begrænset omfang sammenlignelig med tidligere udgivelser. 

De procentvise angivelser i dette kapitel viser, hvor store andele af forskellige grupper i befolkningen der har svaret, at 
de har benyttet bibliotekernes tilbud. 


BIBLIOTEKERNES BRUGERE 


43 % af danskerne svarede i Kulturvaneundersø- 
gelsen for 4. kvartal 2018, at de havde besøgt bib- 
lioteket indenfor de seneste tre måneder — dermed 
placerer bibliotekerne sig i toppen af listen over de 
mest besøgte kulturinstitutioner i Danmark. Bib- 
liotekerne bliver også hyppigt benyttet af bruger- 
ne, og 26 % af danskerne kommer på bibliotekerne 
1-3 dage om måneden eller mere. 29 % af befolk- 
ningen benyttede sig af bibliotekernes digitale tje- 
nester som eReolen, Filmstriben og Litteratursi- 

den — og netop brugen af de digitale bibliotekstil- 
bud er i kraftig fremgang ifølge tal fra Danmarks 
Statistik. Se eventuelt kapitel 6 om udlån og be- 
stand. 


De fleste brugere af bibliotekernes digitale tjene- 
ster kommer i forvejen på de fysiske biblioteker, 
men 6 % er udelukkende digitale brugere, der ikke 
besøger de fysiske biblioteker, men udelukkende 
benytter bibliotekernes digitale tjenester. 


KVINDER BENYTTER SIG I HØJERE GRAD END MÆND AF BIBLIOTEKERNES TILBUD 


Tallene fra Kulturvaneundersøgelsen viser, at det 
i højere grad er kvinder, der besøger bibliotekerne 
og benytter de digitale tjenester. 51 % af kvin- 
derne, der har deltaget i undersøgelsen, svarer, at 
de inden for de seneste tre måneder har været fy- 
sisk på et bibliotek. 36 % af de adspurgte mænd 
svarer ja til dette. I forhold til brugen af bibliote- 


Figur 6: Brug af bibliotekernes tilbud fordelt på køn 

H Har været (fysisk) på biblioteket 


kernes digitale tjenester svarer 36 % af kvinderne 
ja til, at de inden for de seneste tre måneder har 
brugt bibliotekernes digitale tjenester. 22 % af de 
adspurgte mænd svarer, at de har brugt de digi- 
tale tilbud. Dermed ligger kvindernes brug af bib- 
liotekerne over det samlede gennemsnit, og mænd- 
enes lige under. 





Kvinde Mand 


H Har brugt bibliotekets digitale tjenester 


Kilde: Danmarks Statistik, KVUHOVED: Befolkningens brug af kulturaktiviteter, 4. kvartal 2018 

£Da der ikke har været 
tilstrækkeligt med re- 
spondenter på Bornholm 
i 4. kvartal 2018, frem- 
går denne landsdel ikke 
af oversigten. 

BIBLIOTEKERNES BRUGERE 


FLEST BOSAT I KØBENHAVN BENYTTER BIBLIOTEKERNE 


Kulturvaneundersøgelsen viser, at brugen af bib- 
liotekernes tilbud varierer, afhængigt af hvor i lan- 
det man befinder sig. København er den landsdel, 
hvor den største andel har benyttet sig af bibliote- 
kerne, både de fysiske og digitale tilbud. 55 % af 
personer bosat i København har været på bibliote- 
ket, og 40 % har brugt bibliotekernes digitale tje- 
nester inden for de seneste tre måneder. Køben- 
havn by har således den højeste andel af brugere 
af bibliotekernes fysiske og digitale tjenester for- 
delt på landsplan. Også blandt personer bosat i 
Nordsjælland og Nord-, Syd- og Vestjylland ligger 
brugen af bibliotekstilbud på niveau med lands- 
gennemsnittet, hvor 43 % har besøgt biblioteket, 
eller over dette. Vest- og Sydsjælland og Fyn har 


Jeg har brugt biblioteket meget i 
min gymnasietid, hvor jeg skulle 


skrive opgaver om dlle mulige for- 


skellige emner - og bruge virkelig 
meget forskellig litteratur. Det var 
fedt, at jeg gratis kunne låne bø- 
gerne. Så længe jeg huskede at 
aflevere dem til tiden. 

Mand, 21 år 





Figur 7: Brug af bibliotekernes tilbud efter landsdel= 

København by Københavns Nordsjælland Østsjælland 

H Har fysisk besøgt biblioteket i de seneste 3 måneder 


Vest- og 
Sydsjælland 


de mindste andele af personer, der har været fy- 
sisk på bibliotekerne. 


Ser man på brugen af bibliotekernes digitale tje- 
nester, har den største andel i København, og fær- 
rest bosat i Vest- og Sydsjælland gjort brug af 
disse. 


I Vest- og Sydsjælland og på Fyn er brugen af bib- 
liotekernes digitale tjenester stor i forhold til bru- 
gen af de fysiske biblioteker. I Vest- og Sydsjæl- 
land svarer 33 %, at de har besøgt biblioteket, og 
23 %, at de har benyttet bibliotekernes digitale 
ressourcer. På Fyn har 38 % besøgt bibliotekerne, 
og 28 % brugt bibliotekernes digitale ressourcer. 





Fyn Sydjylland — Østjylland — Vestjylland — Nordjylland 


F Har brugt bibliotekets digitale tjenester i de seneste 3 måneder 


Kilde: særkørsel af data fra Danmarks Statistik, Voksnes kulturvaner, 4. kvartal 2018 

ISÆR UNGE BENYTTER BIBLIOTEKERNE 


Tallene fra Kulturvaneundersøgelsen viser, at bib- 
liotekernes tilbud bliver brugt af alle aldersgrup- 
per, og tallene indikerer dermed, at der er rele- 
vante tilbud på bibliotekerne, uanset hvor gammel 
man er. Dog svinger brugen af bibliotekernes til- 
bud og formålet med biblioteksbesøgene, alt af- 
hængigt af hvor man er i livet. 


Unge benytter i høj grad bibliotekernes tilbud, 
både de fysiske biblioteker og de digitale tjenester. 
51 % af de 16-24-årige svarer, at de inden for de 
seneste tre måneder har været fysisk på bibliote- 
ket, og 39 % har benyttet bibliotekernes digitale 
ressourcer. Den høje andel af personer mellem 16 
og 24 år, der bruger bibliotekerne, kan skyldes, at 
mange studerende benytter bibliotekerne til at 
læse og studere og mødes med medstuderende. 


I alle aldersgrupper er der en stor del af befolknin- 
gen, der både besøger bibliotekerne og benytter sig 
af bibliotekernes digitale tjenester. 45 % af perso- 
ner mellem 25 og 44 år har benyttet de fysiske bib- 
lioteker inden for de seneste tre måneder. En af 
årsagerne til, at mange i denne aldersgruppe be- 
nytter bibliotekernes fysiske tilbud, kan være, at 


Figur 8: Brug af bibliotekernes tilbud efter alder 

mange har mindre børn og kommer på biblioteker- 
ne med dem for at låne bøger og deltage i børneak- 
tiviteter. 


Der sker et fald i andelen af personer, der bruger 
bibliotekernes tilbud, i aldersgrupperne 45-54 år 
og 55-64 år, hvor færrest angiver, at de kommer 
fysisk på biblioteket. Men brugen af de fysiske bib- 
lioteker stiger dog med hele 10 procentpoint fra de 
55-64-årige til de 65-74-årige, hvor næsten halv- 
delen (46 %) af personerne i aldersgruppen svarer, 
at de har været fysisk på biblioteket inden for de 
seneste tre måneder. 


Der kan være mange forskellige årsager til, at bib- 
liotekerne bruges i varierende grad i de forskellige 
aldersgrupper og faser i livet. Men en af årsagerne 
til, at andelen af besøgende på de fysiske bibliote- 
ker stiger i aldersgruppen 65-74 år, kan være, at 
flere går på pension og dermed får mere tid til rå- 
dighed. 

Brugen af bibliotekernes digitale tjenester følger 
stort set samme mønster; dog er der færrest over 
75 år, der gør brug af bibliotekernes digitale tjene- 
ster. 





16-24 år 25-34 år 35-44 år 45-54 år 55-64 år 65-74 år 75 år og derover 


H Har været (fysisk) på biblioteket 


NH Har brugt bibliotekets digitale tjenester 


Kilde: Danmarks Statistik, KVUHOVED: Befolkningens brug af kulturaktiviteter, 4. kvartal 2018 

<Personer i arbejdsstyr- 
ken gælder grupperne 
selvstændige, lønmodta- 
gere og arbejdsløse. 


<xPersoner uden for ar- 
bejdsstyrken består af 
flere delgrupper, herun- 
der personer, der modta- 
ger førtidspension, er på 
efterløn, modtager pas- 
siv kontanthjælp eller er 
hjemmegående. 

BRUGERNES SOCIOØKONOMISKE FORHOLD 


Ser man på brugen af bibliotekernes tilbud efter 
brugernes socioøkonomiske forhold og tilknytning 
til arbejdsmarkedet, viser Kulturvaneundersøgel- 
sen for 4. kvartal 2018, at 58 % af studerende og 
43 % af pensionister og efterlønsmodtagere har 
været fysisk på biblioteket inden for de seneste tre 
måneder. 39 % af personer i arbejdstyrken har 
været på biblioteket inden for de seneste tre må- 
neder. Disse tendenser kan ses i sammenhæng 
med brugen af bibliotekernes tilbud efter alder, 


Figur 9: Brug af bibliotekerne efter socioøkonomiske forhold 

Personer i arbejdsstyrken” Studerende 
H Har fysisk besøgt biblioteket i de seneste 3 måneder 


BIBLIOTEKERNES BRUGERE 


- 


hvor en stor andel af unge i aldersgruppen 16-24 
år angiver, at de har besøgt bibliotekerne, og hvor 
en stor andel i aldersgruppen 65-74 år ligeledes 
angiver, at de kommer på bibliotekerne. 


47 % af øvrige uden for arbejdsstyrken, herunder 
personer, der modtager førtidspension, er på efter- 
løn, modtager passiv kontanthjælp eller er hjem- 
megående, har fysisk besøgt biblioteket. 


Pensionister/Efterlønsmodtagere 


Kilde: særkørsel af data fra Danmarks Statistik, Voksnes kulturvaner, 4. kvartal 2018 

+xØvrige uden for arbejdsstyrken 
F Har brugt bibliotekets digitale tjenester i de seneste 3 måneder 

BIBLIOTEKSBRUG OG FAMILIEINDKOMST 


43 % af den samlede befolkning havde i 4. kvartal 
2018 besøgt et bibliotek fysisk inden for de seneste 
tre måneder. Ser man på brugen af bibliotekernes 
tilbud på tværs af familieindkomst, er brugen af 
bibliotekernes tilbud rimelig jævn. Dog er de to 
indkomstgrupper, der gør mest brug af biblioteker- 
nes tilbud, henholdsvis den laveste og højeste ind- 
komstgruppe. 


50 % af personer i husstande med en årlig ind- 
komst indtil 150.000 kr. har været fysisk på bib- 


lioteket inden for de seneste tre måneder, hvilket 
er den højeste andel, når man ser på biblioteks- 


Figur 10: Brug af bibliotekernes tilbud efter familieindkomst 

brug efter familieindkomst. Dette kan bl.a. forkla- 
res ved, at studerende og pensionister går under 
denne indkomstgruppe. Det er også denne ind- 
komstgruppe, der gør mest brug af bibliotekernes 
digitale tilbud, og 34 % svarer, at de har brugt bib- 
liotekernes digitale tjenester inden for de seneste 
tre måneder. 


46 % af familier eller husstande under den højeste 
indkomstkategori, som tjener 500.000 kr. eller der- 
over årligt, har besøgt biblioteket inden for de se- 
neste tre måneder. 31 % har brugt bibliotekernes 
digitale tjenester. 








0-150.000 kr. 150.000-250.000 kr. 250.000-350.000 kr. 350.000-500.000 kr. Over 500.000 kr. 


Årlig familieindkomst 


m Har fysisk besøgt biblioteket i de seneste 3 måneder 


m Har brugt bibliotekets digitale tjenester i de seneste 3 måneder 


Kilde: særkørsel af data fra Danmarks Statistik, Voksnes kulturvaner, 4. kvartal 2018 

BIBLIOTEKSBRUG OG UDDANNELSESNIVEAU 


Kulturvaneundersøgelsen viser også, at brugen af 
både bibliotekernes fysiske og digitale tilbud stiger 
med uddannelsesniveau. Her ses, at henholdsvis 
56 % og 55 % af personer med kort og mellemlang 
videregående uddannelse eller en lang videregå- 
ende uddannelse eller uddannelse på ph.d.-niveau 
har været fysisk på biblioteket inden for de seneste 
tre måneder. Det er også inden for det højeste ud- 
dannelsesniveau, at der ses den største brug af 


Jeg synes, at biblioteket er en 
kæmpe rigdom for folket. Lige nu 
venter jeg på, at jeg skal hente 
mine børn. Jeg kommer også tit 


på biblioteket med dem. Jeg bru- 
ger det hele tiden - og til alt mu 
ligt! 

Mand, 41 år 

bibliotekernes digitale tilbud, hvor 43 % af perso- 
ner med en lang videregående uddannelse har 
brugt bibliotekernes digitale tjenester inden for de 
seneste tre måneder, og 40 % med en kort eller 
mellemlang videregående uddannelse har brugt 
disse tjenester. For personer med grundskole eller 
gymnasial og erhvervsfaglig uddannelse svarer 
henholdsvis 37 % og 38 %, at de har været fysisk 
på biblioteket inden for de seneste tre måneder. 


Figur 11: Brug af bibliotekernes tilbud efter uddannelsesniveau 

H Har fysisk besøgt biblioteket i de seneste 3 måneder 





Kort- eller mellemlang 
videregående uddannelse 


H Har brugt bibliotekets digitale tjenester i de seneste 3 måneder 


Kilde: særkørsel af data fra Danmarks Statistik, Voksnes kulturvaner, 4. kvartal 2018 

BRUG AF BIBLIOTEKERNES TILBUD EFTER HERKOMST 


Kulturvaneundersøgelsen viser, at 48 % af indvan- 
drere og efterkommere har været fysisk på biblio- 
teket inden for de seneste tre måneder, hvilket er 
fem procentpoint højere end for personer med 
dansk oprindelse. Mange folkebiblioteker har igen- 
nem de seneste mange år arbejdet fokuseret på in- 
tegrationsprojekter, der fremmer frie og lige mu- 


Figur 12: Brug af bibliotekernes tilbud efter herkomst 

H Har fysisk besøgt biblioteket i de seneste 3 måneder 


ligheder for brugen af bibliotekerne, hvilket kan 
være medvirkende til, at så stor en andel af ind- 
vandrere og efterkommere benytter de fysiske bib- 
liotekstilbud. Ser man på brugen af bibliotekernes 
digitale tjenester, har 29 % brugt de digitale tjene- 
ster inden for de seneste tre måneder, uanset her- 
komst. 


48% 


29% 





Indvandrere og efterkommere” + 


Har brugt bibliotekets digitale tjenester i de seneste 3 måneder 


Kilde: særkørsel af data fra Danmarks Statistik, Voksnes kulturvaner, 4. kvartal 2018 

xPersoner med dansk oprin- 
delse er personer, hvor 
mindst en af forældrene er 
dansk statsborger og født i 
Danmark. 


<xIndvandrere defineres i 
Danmarks Statistik som per- 
soner født i udlandet, hvor 
ingen af forældrene er både 
danske statsborgere og født i 
Danmark. Efterkommere defi- 
neres som personer der er 
født i Danmark, og hvor ingen 
af forældrene er både danske 
statsborgere og født i Dan- 
mark. Når en eller begge for- 
ældre, der er født i Danmark, 
opnår dansk statsborgerskab, 
vil deres børn ikke blive klas- 
sificeret som efterkommere. 

BOGUDLÅN OG MØDESTED 


Bibliotekerne tiltrækker en bred kreds af brugere, 
og i det forrige er det beskrevet, hvem der kommer 
på bibliotekerne. Men hvad er formålet med besø- 
get på biblioteket? 


Ser man på formålet med brugernes besøg på bib- 
lioteket, viser Kulturvaneundersøgelsen, at stør- 
stedelen af bibliotekernes besøgende angiver, at 
formålet med besøget var at låne eller aflevere fy- 
siske materialer som bøger, aviser eller magasiner. 


Tabel 1 viser, at uanset aldersgrupper er lån og af- 
levering det hyppigste formål med biblioteksbesøg. 
Det gælder dog specielt for personer mellem 35 og 
44 år, hvor 38 % angiver, at formålet med besøget 
er lån og aflevering af bøger. 


Tabel 1 viser også de øvrige formål med biblioteks- 
besøg. Det ses, at af andre formål med biblioteks- 
besøg end lån og aflevering af fysiske materialer 
bliver det at studere, læse eller mødes med andre 
angivet som det hyppigste formål. Særligt alders- 


Tabel 1: Formål med biblioteksbesøg 

gruppen 16-24-årige angiver, at de kommer på bib- 
liotekerne for at mødes med andre og studere eller 
læse. 


Det er de 16-24-årige og 65-74-årige, der hyppigst 
angiver, at formålet med besøget på biblioteket var 
at finde information eller få inspiration til at læse. 
Dette kan eksempelvis indbefatte informations- 
søgning i forbindelse med opgaver på studiet eller 
inspiration til skønlitterære læseoplevelser. 


De, der kommer mest på biblioteket for at benytte 
børneaktiviteterne, er personer mellem 25 og 44 
år, hvilket kan hænge sammen med, at det typisk 
er folk i denne aldersgruppe, der har små børn. 
Her angiver henholdsvis 7 % og 8 % børneaktivite- 
ter som formålet med biblioteksbesøget. 


Der er flest personer over 64 år, der angiver, at for- 
målet med biblioteksbesøget var at deltage ved fo- 
redrag, undervisning, kursus eller koncert. 
































Alder (år) 

lalt: 16-24 25-34 35-44 45-54. 55-64 65-74 75+ 
Lån eller aflevering af materialer 
Fysiske bøger, aviser eller magasiner 83% 33% 32% 38% 33% 28% 33% 36% 
E-bøger, e-aviser eller andre digitale medier 1% 1% 1% 1% 1% 1% 1% 1% 
Lydbøger 1% 0% 0% 1% 1% 1% 2% 0% 
Dvder, konsolspil eller cder 2% 1% 2% 2% 2% 1% 2% 1% 
Deltager i arrangementer eller aktiviteter 
Børneaktiviteter 3% 1% 7% 8% 2% 2% 2% 1% 
Foredrag, undervisning, kursus eller koncert 3% 3% 2% 1% 2% 3% 5% 4% 
Benytter faciliteter på stedet 
Læse, studere eller mødes med andre 6% 20% 8% 4% 3% 2% 4% 4% 
Finde information eller inspiration til læsning 4% 6% 2% 4% 3% 3% 5% 3% 
Hjælp til informationssøgning eller it-vejledning 1% 2% 0% 1% 0% 0% 3% 1% 
Print og scanning 3% 5% 7% 2% 3% 1% 2% 1% 
Andre formål 4% 5% 5% 3% 3% 3% 6% 2% 








Note til tabel 1: 


Tabel 1 er baseret på besvarelserne af spørgsmålet: Hvad var formålet med dit fysiske besøg? De procentvise andele 





angiver, hvor stor en procentdel af befolkningen der har angivet de forskellige formål. Spørgsmålet er stillet til 
personer, der har været på biblioteket inden for de seneste tre måneder, hvorfor tabellen ikke summer til 100 %. 


Kilde: Danmarks Statistik, KVUBIB2: Besøg på biblioteket efter formål 

05 MØDESTED FOR AKTIVITETER OG LÆRING 


HH Fra 2017 til 2018 er der sket en stigning i antallet af arrangementer på bibliotekerne. Det er i 
høj grad litteraturformidling, der er i fokus, bl.a. i form af forfattermøder, booktalks og læseklub- 
ber. Arrangementerne vidner om, at bibliotekerne i dag understøtter kulturel aktivitet og aktivt 





medborgerskab i mange formidlingsformater — både traditionelle og mere inddragende. 


BESØG: NØGLETAL FOR 2018 


MH Siden 2014 er der sket en stigning på 31 % i antallet af arrangementer på bibliotekerne. 


M Antal arrangementer i alt: 

MH Forfatterarrangementer i alt: 

MH Øvrige litteraturformidlingsarrangementer i alt: 
HM Foredrag i alt: 

mM Læseklubber i alt: 


FLERE AKTIVITETER PÅ BIBLIOTEKERNE 


Besvarelserne i Biblioteksbarometeret viser, at 
bibliotekerne byder på en lang række forskelligar- 
tede oplevelser for både børn og voksne, der tager 
udgangspunkt i litteratur, kultur og aktivt med- 
borgerskab. Foruden de tilbud, bibliotekerne selv 
arrangerer, fungerer bibliotekerne også som lokale 
mødesteder, hvor der finder en række aktiviteter 


Figur 13: Bibliotekernes samlede arrangementer 


25.000 


Kilde: Danmarks Statistik, www.statistikbanken.dk, BIB2B 

sted, både i samarbejde med frivillige og med øv- 
rige lokale samarbejdspartnere. 

Fra 2016 til 2017 var der et mindre fald i antallet 
af arrangementer. I 2018 var der dog igen en stig- 
ning på 2.101 arrangementer, således at der i alt 
blev afholdt 24.316 arrangementer fordelt på lan- 
dets folkebiblioteker. 


AKTIVITETER 


Den store stigning i antallet af arrangementer 
viser, at bibliotekernes fysiske rum i dag ikke kun 
er forbeholdt bogreoler, men at bibliotekerne udgør 
et centralt mødested for lokale fællesskaber og bor- 
gerinddragelse, hvor alle har mulighed for at del- 
tage i arrangementer og aktiviteter. Biblioteker- 
nes arrangementer og aktiviteter skabes og afhol- 
des i høj grad sammen med eksterne, kommunale 
samarbejdspartnere, eksempelvis musikskoler, 
foreninger eller aftenskoler. 


Figur 14: Arrangementer for voksne 


TI hk 


Forfatter: Musikarrangementer | Litteraturformidling Andre Læseklubbe 
arrangementer arrangementer 


2016| — 1.955 1216 3.016 1.430 
=2017 1.903 1.159 2.168 3.957 1.043 


"2018 


Kilde: Biblioteksbarometer for folkebiblioteker 2018, Slots- og Kulturstyrelsen 


Figur 15: Arrangementer for børn 

Forfatterarrangementer 


H2017 290 


Kilde: Biblioteksbarometer for folkebiblioteker 2018, Slots- og Kulturstyrelsen 


——…. HEN Em 


Musikarrangementer 

Læseklubberne nyder stor popularitet, og i 2018 
blev der afholdt 1.809 læseklubber på bibliote- 
kerne. Bibliotekernes aktiviteter spænder dog vidt 
og bredt. Foruden litteraturoplevelser kan biblio- 
tekerne også byde på bl.a. brætspil og filmforevis- 
ning. For børn er det ofte kodning og program- 
mering, der hitter, bl.a. i form af det populære Co- 
ding Pirates. 














Andre arrangementer 


Teaterarrangementer 





2.792 4.574 1.809 

Note: 2016-udgaven af ”Bib- 
lioteksbarometer for folkebib- 
lioteker' indeholder kun svar 
fra 91 af landets 97 biblio- 
teksvæsener. 


Note: Der findes ikke data om 
antal læseklubber i alt for 
2014, da der i 2014-udgaven 
af "Biblioteksbarometer for 
folkebiblioteker' ikke blev 
spurgt ind til dette. 


26 


STATISTIK FOR FOLKEBIBLIOTEKER 2018 


FOKUS PÅ LITTERATUREN 


I 2018 var der en stigning på 29 % i antallet af lit- 
teraturformidlingsarrangementer i forhold til året 
før, så der i 2018 var i alt 2.792. Dette omfatter ar- 
rangementer initieret af bibliotekets personale så- 
vel som arrangementer initieret af brugerne selv. 
I 2018 var litteraturformidlingsarrangementerne 
i 7 % af tilfældene brugerinitierede. Arrangemen- 
terne dækker over både klassiske formidlingsfor- 
mer som f.eks. booktalks og mere brugerinddra- 
gende arrangementer som bogbingo og litterære 
vandringer. 


Bibliotekerne er i dag i høj grad et mødested for 
aktiviteter, men bibliotekernes arrangementer fin- 
der dog sted både i og uden for biblioteket. F.eks. 
var litteraturformidlingsarrangementerne 351 
gange uden for bibliotekets mure. Flere biblioteker 
tilbyder også udflugter ud af huset til kulturelle 
aktiviteter som Bogforum, Fantasyfestival, Krimi- 
messen og Ordkraft. 


Der fandt i høj grad også litteraturformidling sted 
igennem de 1.809 læseklubber, der har til huse på 
bibliotekerne. Foruden læseklubber er strikke- 
klubber og studiekredse også populære. Disse var 
der henholdsvis 419 og 385 af. Besvarelserne i Bib- 
lioteksbarometeret viser, at der er nogle initiativ- 


AKTIVITETER 


rige brugere rundtom på bibliotekerne. I 50 % af 
tilfældene var læseklubberne initieret af brugerne. 
Også ved de andre klubaktiviteter ses der engage- 
rede brugere. Strikkeklubberne fandt i 48 % af til- 
fældene sted på brugernes initiativ, og for studie- 
kredsene var det i hele 94 % af tilfældene brugerne 
selv, der havde taget initiativet. 


Der var i 2018 en stigning på 16 % i kategorien 
'Andre arrangementer” for voksne og et fald på 3 
% i kategorien 'Andre arrangementer for børn'. 
Andre arrangementer er bl.a. kreative workshops, 
fællesspisninger, quizaftener og makerspaces, 
hvilket blot er en lille del af bibliotekernes øvrige 
tilbud til borgerne i dag. Med de mange arrange- 
menter, der understøtter lokale fællesskaber og 
kulturel aktivitet, er bibliotekerne relevante for 
mange forskellige målgrupper. For børnene dæk- 
ker 'Andre arrangementer” over arrangementer, 
der understøtter lokale fællesskaber, uformel læ- 
ring og kulturel aktivitet, som workshops med fo- 
kus på virtual reality og kodning, rytmik, film- 
forevisninger, rollespil og meget mere. 

Foruden disse arrangementer blev der også af- 
holdt 376 debatarrangementer i 2018. Lokalhisto- 
riske arrangementer fandt sted 414 gange i årets 
løb. 

Næstved Bibliotek. Foto: Adam Grønne 





AKTIVITETER 


KURSER OG LÆRING 


IT-kurser og digital dannelse 


Bibliotekerne har i mange år haft et fokus på IT- 
læring, og i 2018 blev der i størstedelen af kommu- 
nerne tilbudt et eller flere IT-kurser på bibliote- 
kerne. Der har i de seneste år været meget debat 
om begrebet fake news, og hvordan det kan på- 
virke den demokratiske samtale. Dette er noget, 
man på mange biblioteker forholder sig aktivt til, 
og på over halvdelen af bibliotekerne blev der til- 
budt kurser i kildekritik/fake news og informa- 
tionssøgning i løbet af 2018. 69 % af bibliotekerne 
tilbyder desuden IT-vejledning i åbne IT-caféer. 
62 % af bibliotekerne tilbyder hjælp til mindre IT- 
parate virksomheder. 58 % af bibliotekerne tilby- 
der brugerne hjælp til bibliotekernes egne digitale 
tilbud som eReolen og Filmstriben. 62 % af biblio- 
tekerne havde tilbud til skolerne om digital dan- 
nelse. 


Mødested og læringsrum 


Ud over muligheden for at låne bøger viser Kultur- 
vaneundersøgelsen, at det for de yngre målgrup- 
per i høj grad også er for at læse, studere eller mø- 
des med andre, at de tager på biblioteket. For de 
ældre er det også for at opleve foredrag, undervis- 
ning, kurser eller koncerter. Biblioteksrummet i 
dag kan derfor have forskellige formål, alt efter 
hvem de besøgende er, og hvornår de besøger bib- 
lioteket. 


Hele 4.433 klubaktiviteter lagde bibliotekerne hus 
til i 2018. Af disse var 40 % initieret af brugerne 
selv. Foruden til de fastlagte læringsaktiviteter 
anvendes biblioteket i høj grad som læringsrum, 
hvor der er ro til fordybelse, og hvor man kan læse 
og studere alene eller sammen med andre. Kultur- 
vaneundersøgelsen viser, at det især er de 16-24- 
årige, der benytter biblioteket til dette. 20 % af de 
adspurgte i denne aldersgruppe svarede i 4. kvar- 
tal 2018, at de inden for de sidste tre måneder be- 
nyttede biblioteket til at læse, studere eller mødes 
med andre. I en række kommuner finder der også 
lektiecaféer sted på bibliotekerne, hvor børn og 
unge kan få hjælp til lektierne af frivillige lektie- 
hjælpere. 

Læringsaktiviteterne, der finder sted på bibliote- 
kerne, er ikke kun med udgangspunkt i studier og 
lektier. Mange biblioteker fungerer også som mø- 
dested for skabende kultur- og uformelle lærings- 
aktiviteter. Flere biblioteker kan tilbyde adgang 
til kreative værksteder med fokus på ny teknologi. 
I bibliotekernes makerspaces kan brugerne få ad- 
gang til 3D-printere, laserskærere og anden tekno- 
logi. Igennem maker-fællesskaberne på bibliote- 
kerne kan brugerne dele deres viden og arbejde på 
egne eller fælles projekter sammen med ligesin- 
dede. I 27 kommuner havde bibliotekerne tilbud 
til skolerne om makerspace-aktiviteter, f.eks. 3D- 
print, programmering og kreative produktioner. I 
22 kommuner var der på bibliotekerne i 2018 klub- 
aktiviteter med udgangspunkt i makerspaces. 13 
biblioteker involverede, ifølge Biblioteksbaromete- 
ret, frivillige i forbindelse med makerspaces. 


Litteraturformidling 


I dag lader bibliotekerne sig ikke begrænse til at 
formidle inden for bibliotekets fysiske rammer. I 
87 % af landets kommuner formidlede biblioteket 
uden for biblioteket, og i 64 % af landets kommu- 
ner fandt der decideret biblioteksbetjening sted 
uden for biblioteket. Formidling og biblioteksbetje- 
ning uden for biblioteket var især i forbindelse 
med samarbejde med øvrige institutioner som bør- 
nehaver, skoler og ungdomsuddannelser, men og- 
så via mobile biblioteker og pop up-biblioteker. 


Litteraturformidling uden for bibliotekerne havde 
mange forskellige former, f.eks. ved at biblioteket 
deltog i kultur- og litteraturfestivaler eller ved øv- 
rige arrangementer i samarbejde med andre. Be- 
svarelserne i Biblioteksbarometeret viser, at bib- 
liotekerne er flittige til at indgå i meningsfulde og 
nyttige samarbejder og partnerskaber med øvrige 
institutioner, der beskæftiger sig med kultur, vi- 
den, kreativitet og læring. 


På landets folkebiblioteker er der et stærkt fokus 
på læsning og læselyst, og dette bliver grebet an 
som en tværkommunal opgave i samarbejde med 
øvrige kommunale institutioner. 85 % af bibliote- 
kerne havde i 2018 et samarbejde med skolerne 


STATISTIK FOR FOLKEBIBLIOTEKER 2018 


om at styrke læselysten hos børn og unge. 72 % af 
landets biblioteker svarer, at de i 2018 tilbød for- 
midling af børnelitteratur til daginstitutioner. Den 
fysiske bog har stadigvæk en fremtrædende plads, 
men bibliotekerne benytter også digitale platforme 


FORSKELLIGE BIBLIOTEKSPROFILER 


Knap halvdelen svarer i Biblioteksbarometeret, at 
de i kommunen har en biblioteksstrategi. 72 % 
svarer, at biblioteket er tænkt ind i andre af kom- 
munens strategier. 


Bibliotekerne rundtomkring i landet er organise- 
ret på vidt forskellige måder og deler flere steder 
hus med andre funktioner. På mange biblioteker 
finder man i dag også borgerservice eller kultur- 
og medborgerhuse. Flere steder er det som en del 
af samme organisation, mens der andre steder er 
tale om, at de blot deler lokaler. I 70 % af kommu- 
nerne udføres der borgerserviceopgaver på biblio- 
teket. I 16 kommuner var bibliotek og borgerser- 
vice samlet i én institution under én chef. Det re- 
præsenterer et fald i forhold til året før, hvor der 
var 18 kommuner, der svarede, at de havde biblio- 
tek og borgerservice samlet i samme institution 
under samme leder. I yderligere 19 kommuner del- 
te biblioteket lokaler med borgerservice, hvilket er 


AKTIVITETER 


til at skabe og fastholde unge læsere. På bibliote- 
kernes digitale e-bogstjeneste eReolen Go kan 
børn og deres forældre, finde et bredt udvalg af 
børne- og ungdomslitteratur som både e-bog og 
lydbog. 


en stigning på én kommune i forhold til 2017. Der 
er 43, der svarer, at bibliotekets personale i en 
eller flere filialer udførte borgerserviceopgaver, 
som udstedelse af pas og kørekort, vejledning i 
NemID og brevafstemning. I 2017 var det 39, der 
svarede ja til dette. 


Det er især det lokalhistoriske arkiv, som bibliote- 
ket er knyttet organisatorisk sammen med. Dette 
et tilfældet i en tredjedel af kommunerne. I en fjer- 
dedel af kommunerne er biblioteket knyttet orga- 
nisatorisk sammen med et kulturhus. I 18 kom- 
muner er biblioteket organiseret sammen med en 
turistinformation. I ni kommuner kan de svare ja 
til, at der er blevet lagt kommunale enheder sam- 
men med biblioteket i løbet af 2018. 25 svarer ja 
til, at biblioteket har fået nye opgaver i årets løb. 
Derudover er der mange biblioteker, der lægger 
hus til andre funktioner, bl.a. advokatvagt, sund- 
hedsplejerske og studievejledning. 


Biblioteket er sgu da mega godt! 
Nogle gange kommer jeg og læser 
de arabiske bøger, andre gange 
mødes jeg med mine venner. Jeg 


bruger meget af min fritid på bib 
lioteket. 
Mand, 48 år 

SAMARBEJDER OG PARTNERSKABER 


Folkebibliotekerne er en integreret del af lokal- 
samfundet og indgår i samarbejder og partnerska- 
ber med øvrige institutioner såvel som erhvervsliv 
og civilsamfund. Ifølge Biblioteksbarometeret sva- 
rede 74 kommuner, at de i 2018 havde etablerede 
samarbejder med den lokale folkeoplysning, oftest 
i forbindelse med afholdelse af fælles arrangemen- 
ter. Bibliotekernes typiske samarbejdspartnere er 
foruden folkeoplysningen musikskoler, lokale for- 
eninger og museer. Samarbejdet kan variere lige 
fra det helt uformelle til samarbejder, der har en 
mere strategisk karakter. 


Folkebibliotekerne indgår også ofte i samarbejder 
med daginstitutioner, folkeskoler og uddannelses- 
institutioner. For daginstitutionerne er der ofte 
tale om, at biblioteket indgår i et samarbejde om 
at have depoter/børnehavebiblioteker i institutio- 
nerne. 75 % af bibliotekerne havde børnehavebib- 
lioteker og depoter i 2018. 72 % havde en strategi 
for samarbejdet med skoler og uddannelsesinsti- 
tutioner. 


84 % af bibliotekerne havde tilbud til folkeskolerne 
om litteratur og læsning, og 78 % svarer, at de hav- 
de tilbud til folkeskolerne om informationssøgning. 
69 % svarer, at de havde tilbud til skolerne om kil- 
dekritik. Bibliotekernes tilbud og aktiviteter i 
samarbejde med skoler spænder dog vidt, og i 2018 
tilbød bibliotekerne bl.a. aktiviteter som "Smart 
Parat Svar”, augmented reality, Forskningens 
Døgn og sprogfitness. 

78 % af bibliotekerne samarbejdede i 2018 med 
ungdomsuddannelser. Samarbejdet med ungdoms- 
uddannelsesinstitutionerne varierer meget, men 
33 % af bibliotekerne svarer, at samarbejdet er en 
fast aktivitet. 


Hjælp til mindre IT-parate virksomheder 


Når bibliotekerne engagerer sig i samarbejder i lo- 
kalmiljøet, er det ikke kun med offentlige kultur-, 
uddannelses- og folkeoplysningsinstitutioner. I 
2018 var der i 44 ud af 97 kommuner et samar- 
bejde mellem biblioteket og erhvervsdrivende virk- 
somheder. Derudover svarer 62 % af bibliotekerne 
i Biblioteksbarometeret, at de samarbejder med 
Erhvervsstyrelsen om den fællesoffentlige digita- 
liseringsstrategi. Dette betyder, at mindre IT-pa- 
rate virksomheder og foreninger kan få hjælp og 
vejledning på biblioteket til bl.a. oprettelse af 
NemMID og medarbejdersignatur. 


Hvordan de enkelte biblioteker griber dette an, va- 
rierer. Mange svarer, at de har en eller flere med- 
arbejdere, der besvarer henvendelser fra virksom- 
heder og foreninger. Det vil ofte være muligt at 
booke en tid med en bibliotekar, der har modtaget 
uddannelse i brug og oprettelse af virksomheders 
NemID og medarbejdersignatur. Ofte er de virk- 
somheder, der henvender sig, blevet henvist fra 
borgerservice, banken, et erhvervscenter, kommu- 
nen eller Erhvervsstyrelsen. I flere kommuner er 
det også muligt at ringe til biblioteket og få hjælp 


til virksomheden eller foreningen via telefonen. 

mi CASE mn 
BIBLIOTEKERNES SPROGSPOR 


Et godt sprog er et vigtigt fundament for rela- 
tioner, dannelse og læring. Børns sprog dan- 
nes gennem interaktion med omgivelserne. 
Sproget udvikles, når børn er sammen med 
hinanden, og når voksne taler, lytter, leger og 
læser for dem. Et godt sprog kommer ikke af 
sig selv. Derfor er det vigtigt med en tidlig 
sprogindsats. 


Bibliotekernes Sprogspor er en national ind- 
sats, som støtter sprogstimulering og tidlige 
læsefærdigheder. Sprogsporet har til formål at 
gøre alle voksne i barnets hverdag til medspil- 
lere i den tidlige sprogudvikling. Bibliotekerne 
bruger med Sprogsporet deres kendskab til 
børnelitteratur, sprogstimulering, læselyst og 
digital dannelse til at understøtte sprogarbej- 
det nationalt. Arbejdet med at understøtte 
sprogstimuleringen udføres både lokalt og na- 
tionalt med forskellige parter, som bibliote- 
kerne inviterer med i samarbejdet. Målgruppen 
for indsatsen er børn i alderen O-7 år. 


Bibliotekernes Sprogspor er et program bestå- 


m SPOT sm 


LÆSELYST 


Der har de senere år været et meget stort 
fokus på børn og unges faldende læseevner og 
læselyst. Tænketanken Fremtidens Bibliote- 
kers rapport 'Børns læsevaner 2017”, som var 
støttet af Slots- og Kulturstyrelsen, viste, at an- 
tallet af børn, der læser flere gange om ugen, 
er faldet siden 2010. Faldet er størst omkring 
5. klasse, og det er større hos pigerne end hos 
drengene, selvom det stadig er drengene, der 
læser mindst. Rapporten viser en klar sam- 
menhæng mellem øget tidsforbrug online og 
mindre fritidslæsning af bøger. 


Det fremgår desuden af PIRLS-undersøgelsen 
fra 2016, at blot 20 % af de danske skoleele- 
ver rigtig godt kan lide at læse mod 43 % inter- 
nationalt. Og de danske skoleelever læser dår- 
ligere i dag end i 2011. 


Udviklingspuljen for folkebiblioteker og pæda- 
gogiske læringscentre har over flere år støttet 
forskellige nyskabende projekter med fokus på 


ende af flere forskellige aktivitetstilbud og har 
især fokus på også at inddrage forældrene — 
en målgruppe, som ikke altid har været tænkt 
ind i tidligere sprogindsatser. Konkret tilbyder 
bibliotekerne sprogstimulerende forløb, nyhe- 
der, tips og tricks — både i analog og i digital 
form. De mange tilbud samles på hjemmesi- 
den sprogsporet.dk, der henvender sig til både 
professionelle og forældre. 


En del af programmet er konceptet Sprogstart, 
der er udviklet i tæt samarbejde mellem biblio- 
tekarer og sprogpædagoger. Sprogstart består 
af to forløb, der afvikles i dagtilbud af dagpleje- 
re og pædagoger. Til hvert forløb pakkes sprog- 
lege, viden og materialer ned i en række sprog- 
poser — der er lige til at hive frem og tage i 
brug. I sprogposerne er der et bredt udvalg af 
sproglege, som opfordrer til snak, leg og bevæ- 
gelse. Der er en tæt kobling mellem bibliotek 
og dagtilbud, hvilket bl.a. betyder, at biblioteket 
besøger dagtilbuddet og omvendt. 


Bibliotekernes Sprogspor drives i regi af de 6 
centralbiblioteker i Danmark, og udviklingen er 
støttet med midler fra Kulturministeriet. 


at styrke børn og unges lyst til at læse. Både i 
2017 og 2018 havde puljen særlige indsats- 
områder for børn, unge og lystlæsning. Neden- 
for kan du læse om to af de projekter, som har 
opnået støtte. 


Læseløft 10-13 år 

Projektet 'Læseløft 10-13 år — med frivillige i 
skoler og biblioteker' var et samarbejde mel- 
lem bibliotekerne i Frederikssund, Egedal og 
Herlev Kommune. Projektet skulle stimulere 
læselysten hos de 10-13-årige igennem sam- 
arbejde mellem bibliotek og folkeskole og ved 
inddragelse af frivillige. Dette skete via målret- 
tede rekrutteringsforløb rettet mod forældre, 
bedsteforældre og naboer, der blev lært op i, 
hvordan man kan motivere og inspirere børn til 
at læse mere. 


Projektets resultater viser, at de børn, der del- 
tog i projektet, begyndte at læse oftere. Sam- 
tidig ses det, at der sker et løft i børnenes læ- 
seevner, når de læser hyppigt. Bibliotekernes 
samarbejde med folkeskolerne fik desuden in- 
troduceret biblioteket for de børn, der ikke tid- 
ligere havde deres gang på biblioteket. Nogle 

af dem er efterfølgende blevet regelmæssige 
biblioteksbrugere. 


Fang Fortællingen 

Gentofte Bibliotekernes projekt 'Fang Fortæl- 
lingen” havde til formål at skabe læselyst ved 
at fokusere på den gode fortælling som kernen 
i litteraturoplevelsen. Projektet skabte 10 litte- 
rære vandreudstillinger, der blev sendt rundt i 
hele landet. På de litterære udstillinger får bør- 
nene mulighed for at træde direkte ind i uni- 
verset fra kendte børnebøger som 'Garmanns 
hemmelighed”, 'Mørkebarnet" eller 'Lille Virgil”. 
Projektet tog udgangspunkt i at formidle på en 
anden måde end den, børnene kender fra sko- 
len, og i stedet fokusere på at skabe læselyst 
igennem interaktion, brug af sanser og leg med 
sproget. 


8.600 børn har indtil videre været på besøg i 
en 'Fang Fortællingen”-udstilling sammen med 
deres børnehave eller skole, og dertil kommer 
alle de børn, som har besøgt bibliotekerne i de- 
res fritid. Udstillingerne turnerer stadig rundt 
på landets biblioteker. 


AKTIVITETER 


m SPOT mmm 


BIBLIOTEKERNES 
LITTERATURFORMIDLING 


En af folkebibliotekernes kerneydelser er at for- 
midle og udlåne litteratur, og dette område ud- 
vikles konstant. Bibliotekernes litteraturfor- 
midling kan dække over flere former, være på 
flere kanaler og have flere formål. 


Litteraturformidling kan være den personlige 
formidling mellem bibliotekar og biblioteksbru- 
ger, f.eks. som anbefaling af en forfatter eller 
et værk og gennem bibliotekar-låner-dialog. 
Der kan være formidling af litteratur via hjem- 
meside, på Litteratursiden, via sociale medier 
eller via eReolen, enten som anbefalinger af et 
bestemt værk eller som en del af et tema. Lit- 
teraturformidling kan være udstillinger af bøger 
på reoler i biblioteksrummet og eksponering af 
bøger med formidlingstekst. I den forbindelse 
er det primære formål som regel hjemlån, dvs. 
at biblioteksbrugere låner en bog, og oplevel- 
sen og værdien ligger i læsningen. Litteratur- 
formidlingen kan være en del af bibliotekets 
aktiviteter, f.eks. forfatterforedrag, booktalks 
og læseklubaktiviteter. Bibliotekernes strategi- 
ske formidling kan være en del af en samlet 
kanalstrategi, dels via egne kanaler, dels som 


Du kan læse mere om disse og de øvrige pro- 
jekter, der har modtaget støtte, i Bibliotekernes 
Projektbank: http://projektbank.dk. 


| 2019/2020 sætter Kulturministeriet igen fo- 
kus på området med en ekstraordinær pulje, 
der skal styrke samarbejdet mellem biblioteker 
og skolernes fritidsordninger og give indskolin- 
gens børn gode oplevelser med læsning i fæl- 
lesskab. Samtidig igangsættes der en kortlæg- 
ning af bibliotekernes eksisterende læselyst- 
projekter. Kortlægningen skal give et overblik 
over de særlig værdifulde erfaringer, som nye 
initiativer kan bygge videre på. 

en del af samarbejdet med andre. Formidlin- 
gen og eksponeringen af bøger kan også være 


uden for bibliotekernes fysiske rammer, f.eks. 


i byrummet eller i andre institutioner. 


I den senere tid har der på en række bibliote- 
ker været voksende fokus på udviklingen af lit- 
terære udstillinger, hvor den litterære ople- 
velse finder sted i selve udstillingen i biblio- 
teksrummet. I den litterære udstilling kan der 
f.eks. tages afsæt i et særligt litterært værk, 
og der bruges kunstneriske og designmæssige 
greb til indretning af et sanseligt oplevelses- 
rum. Her kan den besøgendes litterære ople- 
velse finde sted i udstillingsrummet, med eller 
uden forudgående kendskab til det litterære 
oplæg. 


Målet med den litterære oplevelse i biblioteks- 
rummet er mangesidigt og er bl.a. at skabe en 
øget nysgerrighed over for litteraturen. Det kan 
f.eks. være med udgangspunkt i store litte- 
rære klassikere, hvor en udstilling samtidig 
kan supplere en læseoplevelse eller åbne for 
nye erkendelser igennem værket. Og så hand- 
ler det selvfølgelig om at understøtte og frem- 
me læsning af litteratur. Gennem litterære ud- 
stillinger og f.eks. ved brug af andre medier 


kan relevans og eviggyldige fortællinger åben- 
bares for bibliotekernes besøgende. 
Udviklingspuljen for folkebiblioteker og pæda- 
gogiske læringscentre har under indsatsområ- 
det 'Litteraturens rolle på fremtidens bibliotek" 
støttet en række litteraturformidlingsprojekter. 
Læs mere på: www.projektbank.dk 


Her kan f.eks. nævnes projekter, hvor Alberts- 
lund Bibliotek, Helsingør Kommunes Bibliote- 
ker og Biblioteket Frederiksberg har samarbej- 
det om Det Litterære Udstillingshus. Gennem 
samarbejdet og ved at involvere eksterne ud- 
stillingsfagfolk blev der skabt nogle ekstraordi- 
nære udstillinger, der blev vist på forskellige 
biblioteker. 


Albertslund Bibliotek samarbejdede med to 
scenografer fra Luna Park Scenekunst om en 
udstilling med udgangspunkt i Thomas Mores 
Utopia (1516). Helsingør Bibliotek samarbej- 
dede med scenografen Maja Ziska om en ud- 
stilling med udgangspunkt i Shakespeares 
Hamlet (ca. 1600). Frederiksberg Bibliotek 
samarbejdede med ULK (Unges Laboratorier 
for Kunst) fra SMK om en udstilling med ud- 
gangspunkt i James Joyces Ulysses (1922). 

Selvom brugen af folkebibliotekerne ændrer sig, er bibliotekernes kerneydelse fortsat at for- 
midle og udlåne bøger, fysiske som elektroniske. Der har været en markant stigning i brug af e- 
bøger og særligt netlydbøger i de seneste år. Generelt udgør de elektroniske ressourcer en stadig 
stigende andel af folkebibliotekernes udbud af materialer. Der har over en årrække været et fald i 
folkebibliotekernes udlån af fysiske materialer, ligesom bestanden af eksemplarer falder. 

Fysiske udlån 29,8 mio. 2% 
i et udlån af bøger 24,4 mio. Øe 


= 


Manglende statistiktal 5, udlån og bestand for 2016 og 2017 

For 2016 og 2017 er tal om udlån, bestand, tilvækst og afgang af materiale samt antal aktive lånere og fjernlån ikke of- 
= fentliggjort af Danmarks Statistik. Bibliotekernes overgang til Fælles Bibliotekssystem gav betydelige udfordringer med 
dataleverance til folkebiblioteksstatistikken for 2016 og 2017, og tal for de enkelte biblioteker var behæftede med for 
stor usikkerhed til, at de indsamlede data kunne offentliggøres. Derfor er der i dette kapitel ingen udlåns- og bestands- 
tal for 2016 og 2017. 


Foto: Kristoffer Juel, Herlev Bibliotek 

BESTAND AF FYSISKE MATERIALER 


Folkebibliotekernes samlede bestand af fysiske 
materialer, som bl.a. er bøger, cd'er og dvd'er, ud- 
gjorde i 2018 17,4 mio. eksemplarer. I forhold til 
2015 er det et fald på 1,4 mio., svarende til 7,4 %. 
Set over en tiårig periode, 2009-2018, er bestanden 
af fysiske materialer faldet støt med i alt 6,7 mio., 
svarende til 27,8 %. I figur 16 fremgår bestands- 
kurven sammen med udlånskurven, der begge har 
været konstant faldende siden 2009. 


Den samlede udvikling i bibliotekernes bestand 
påvirkes af tilvæksten og af afgangen af materia- 

ler. Tilvækst er den mængde materialer, bibliote- 
kerne anskaffer, og afgangen den mængde, biblio- 
tekerne kasserer. Figur 16 viser således, at biblio- 
tekerne gennem en tiårig periode har kasseret 
mere, end de har indkøbt. Bibliotekernes antal år- 
lige nyindkøb af fysiske materialer har været 
jævnt fordelt siden 2012 — omkring 1,2-1,3 mio. ek- 
semplarer årligt. I perioden 2012-2015 har biblio- 
tekerne kasseret mere end 2 mio. eksemplarer år- 
ligt. I 2018 har der dog været kasseret færre ek- 
semplarer end i årene inden. Det bemærkes, at de 
nævnte tal og tendenser er på landsplan. 


Figur 16: Folkebibliotekernes bestand og udlån af fysiske materialer 2009-2015 + 2018 

Danmarks Statistik, www.statistikbanken.dk, BIB3 

UDBUDDET AF BOGTITLER STABILT 


Selvom bibliotekerne igennem de senere år har sen, indgår bogen i bibliotekernes samlede bestand 
kasseret mere, end de har indkøbt, er udbuddet af og kan lånes af en borger fra en anden kommune 
tilgængelige bogtitler i bibliotekernes samlede be- på grund af samarbejdet i det danske biblioteks- 
stand af fysiske materialer stabilt, jf. tabel 2. væsen (se mere om lånesamarbejdet og interur- 
Selvom der f.eks. kan være tale om ét eksemplar  banlån senere i dette kapitel). 

af en titel, der tilhører ét kommunalt biblioteksvæ- 


Tabel 2: Folkebibliotekernes bestand af fysiske bøger, unikke titler 


2012 2013 2014 2015 2016 2017 2018 
Årets unikke tilgængelig bogtitier 479.400 480.264. 484.028 480.452 487.103 490.672 484.728 








Kilde: Biblioteksafgiftssystemet, Slots- og Kulturstyrelsen 








00. Kriste 

SAMMENSÆTNING AF MATERIALETYPER I DEN FYSISKE BESTAND 


I figur 17 fremgår sammensætningen af materia- 
letyperne i bibliotekernes fysiske bestand i 2012 
og 2018. 

I 2018 udgjorde bøger den absolut største andel 
med 84 %. Musikoptagelser udgjorde med 9 % den 
næststørste andel. Levende billeder udgjorde 3 %, 
og de fysiske lydbøger (cd'er) udgjorde 2 %. Øvrige 
materialetyper udgjorde tilsammen 2 %. 


Figur 17: Fordeling af fysiske materialetyper 2012 og 2018 

Til sammenligning har sammensætningen af ma- 
terialetyper ændret sig på en række områder siden 
2012. Bøger udgjorde i 2018 tilsammen 3 % mere 
af bibliotekernes samling end i 2012. I 2018 ud- 
gjorde musikoptagelser 3 % mindre af biblioteker- 
nes samling end i 2012. 


ristoffer Jue Hi 


0 FEELES 2 
Bogligt materiale Lydbøger Musikoptagelser Levende billeder SLA HEE G Andre materialer Seriepubliktioner 


H 2012 17.031.273 433.343 2.466.052 507.133 206.478 247.796 101.068 


= 2018 14.594.971 360.570 1.591.040 


552.146 144.998 118.628 





Kilde: Danmarks Statistik, www.statistikbanken.dk, BIB3 

UDBUD AF ELEKTRONISKE RESSOURCER 


I løbet af de seneste ti år er der sket en markant = via computer, tablet eller smartphone og er inddelt 
udvikling i bibliotekernes udbud af elektroniske si underkategorierne e-tidsskrifter, e-bøger/lydbø- 
ressourcer. De elektroniske ressourcer kan tilgås ger, e-multimedieoptagelser og databaser. 


Elektroniske ressourcer — kategorier og eksempler 
Folkebibliotekernes elektroniske ressourcer dækker forskellige behov og emner og er i forskellige formater. 


E-tidsskrifter: 

MH RB Digital — giver adgang til over 350 hovedsageligt engelsksprogede e-tidsskrifter. 

MH PressReader — over 7.000 udenlandske aviser og magasiner online. Aviserne og magasinerne er fra 
120 forskellige lande og på 60 forskellige sprog. 

M Faktalink — en samling af elektroniske artikler om aktuelle og samfundsrelevante emner, 
som har bred interesse. 


E-bøger og lydbøger: 

MH eReolen — bibliotekernes udbud af danske e-bøger og netlydbøger; skøn- og faglitteratur til både 
børn og voksne. 

HH eReolen Global — giver lånere adgang til mere end 4.000 engelske e-bøger og netlydbøger. 

MH TurTeori — onlineteori til brug ved kørekortkursus og e-læringskurser inden for transportområdets 
uddannelser. 


E-multimedieoptagelser: 

MH Filmstriben — bibliotekernes digitale filmtilbud. Indeholder en bred vifte af spillefilm samt kortfilm 
og dokumentarfilm for børn, unge og voksne. Filmstriben er et supplement til de kommercielle 
filmtjenester, og filmene udvælges ud fra begreberne kvalitet, alsidighed og aktualitet, 
jf. biblioteksloven. 

MH Stingray Qello Concerts — tilbyder onlineadgang til mere end 1.500 koncertfilm og musikdokumentarer. 


Databaser: 
MH ÅAccessScience — et engelsksproget leksikon, der dækker emnemæssigt bredt, fra biokemi og 
astronomi til arkæologi og antropologi, og henvender sig til såvel almindeligt interesserede som 
til studerende og fagfolk. 
Encyclopedia Britannica Online — et omfattende engelsksproget leksikon. 
Gyldendals onlineordbøger — onlineudgave af Gyldendals ordbøger og udvalgte fagordbøger. 
High School (Student Resources) — in Context — hjælp til opgaveskrivning i 8.-9. klasse og gymnasiet. 
Kompass EasyBusiness — giver information om mere end 5 mio. virksomheder i 66 lande, registreret 
efter detaljeret branche- og produktionsindeks. 
Science in Context — engelsksproget database, der dækker det naturvidenskabelige område. 













Arkivfoto 

Figur 18 viser, at folkebibliotekernes udbud af 
elektroniske titler er steget eksplosivt. Siden 2014 
er summen af elektroniske titler, som de kommu- 
nale biblioteksvæsener hver især stiller til rådig- 
hed, steget med 198 %. 


Det skal bemærkes, at udbud af elektroniske res- 
sourcer ikke kan sammenlignes direkte med den 
fysiske materialebestand. Hvor de fysiske mate- 
rialer opgøres i antal eksemplarer, opgøres de 
elektroniske ressourcer her som summen af titler, 
bibliotekskommunerne hver især stiller til rådig- 
hed. Dvs. at én titel på f.eks. eReolen opgøres til 
97, idet 97 bibliotekskommuner i 2017 tilbød ad- 
gang til eReolen. Den ene titel kan i princippet lå- 
nes ud til flere brugere samtidig. På det fysiske 

område tæller den samme titel med i flere eksem- 
plarer — det gør den ikke digitalt. 


Ser man på de enkelte typer af e-ressourcer, har 
der særligt været en stigning i summen af e-tids- 
skrifter, e-bøger/lydbøger og e-multimedieoptagel- 
ser. Summen af e-bog- og netlydbogtitler, som bib- 
liotekerne hver især stiller til rådighed, er steget 
med 0,6 mio. fra 2017 til 2018. 

Stigningen i antallet af titler på eReolen hænger 
bl.a. sammen med, at de fleste store og mellemsto- 
re forlag har indgået aftaler med eReolen i 2018, 
og at der har været en stigning i det generelle ud- 
bud af lydbøger og e-bøger. Summen af e-multime- 
dieoptagelser var i 2018 steget med ca. 100.000 
siden 2017. 


Jeg er superfan af biblioteket. Det 
er brugervenligt. Når jeg er på bib 
lioteket, læser jeg avisen og drik- 


ker en kop kaffe. Det er et 


bibliotek med et kulturhus eller 
måske mere et kulturhus med et 
bibliotek. 

Pensionist, 75 år 





Figur 18: Folkebibliotekernes elektroniske ressourcer 2014-2018. Viser summen af titler, som bibliotekskommunerne 


hver især stiller til rådighed. 

Kilde: Danmarks Statistik, www.statistikbanken.dk, BIB4E 

UDLÅN AF FYSISKE MATERIALER 


Det samlede udlån af fysiske materialer udgjorde 
29,8 mio. eksemplarer i 2018. Det svarer til et fald 
på 16 % siden 2015 og 38 % siden 2009. I figur 19 
(intervallerne 2009, 2012, 2015 og 2018) fremgår 
det, at det konstante fald siden 2009 gælder alle 
fysiske materialetyper. Der er dog tale om store 
forskelle mellem de forskellige materialetyper. Si- 
den 2009 er musikudlånet faldet 84 % og 49 % si- 
den 2015. Det samlede udlån af fysiske bøger er 
faldet 24 % siden 2009 og 9 % siden 2015. 


Med 24,4 mio. udlån udgjorde bøger i 2018 82 % af 
det samlede fysiske udlån, hvilket er 6 procent- 
point mere end i 2015. Den fysiske bog var suve- 
rænt lånernes foretrukne medie i 2018 (efterfulgt 
— på det digitale område — af e-bøger og netlydbø- 
ger). Af de fysiske materialetyper var film (pri- 
mært dvd'er) med 7 % den næstmest udlånte me- 
dieform på folkebibliotekerne i 2018, hvilket er 2 
procentpoint lavere end i 2015. Udlånet af musik 

(cd”er og vinylplader) udgjorde 3 % af det samlede 
udlån af fysiske materialer i 2018. Folkebibliote- 
kernes fysiske musikudlån var i 2018 faldet med 
48 % siden 2015, hvilket til en vis grad afspejler 
udviklingen i det generelle medieforbrug på musik- 
området. 


Ser man på fordelingen generelt på udlån af alle 
børne- og voksenmaterialer, er faldet lavest på bør- 
neområdet, hvilket fremgår af figur 21. Det sam- 
lede udlån af voksenmaterialer er faldet med 20 % 
siden 2015, mens det tilsvarende fald for børneom- 
rådet er 10 %. Over en tiårig periode, fra 2009 til 
2018, er udlånet på voksenområdet faldet med 43 
%, mens det på børneområdet er faldet med 29 %. 


Tilbagegangen for udlån af bøger er størst på vok- 
senområdet med et fald på 13 % i forhold til 2015, 
mens det tilsvarende tal for børneområdet er 3 %. 
Borgernes lån fordeler sig forskelligt fra kommune 


Figur 19: Folkebibliotekernes udlån fordelt på fysiske materialer 2009/2012/2015/2018 












Kilde: www.statistikbanken.dk, BIB3 

til kommune. På landkortet gengives, hvordan 
antal udlån af alle fysiske materialetyper pr. 1.000 
indbyggere fordeler sig på de enkelte kommuner. 





Ingen data 3000 5000 7000 
4000 6000 


Figur 20: Sammenlignende folkebiblioteksstatistik. 
Udlån i alt, fysiske materialer (pr. 1.000 indbyggere) 2018 


Figur 21: Udlån fordelt på fysiske voksen- og børnematerialer 

31.824.310 | 30.346.765 | 29.075.321 | 27.528.787 | 25.591.941 | 23.871.154 | 22.450.938 | 18.026.846 

Kilde: Danmarks Statistik, www.statistikbanken.dk, BIB3 

BRUG AF E-BØGER, LYDBØGER OG ANDRE ELEKTRONISKE RESSOURCER 


Det samlede forbrug af elektroniske ressourcer (e- 
tidsskrifter, e-bøger/lydbøger, e-multimedieopta- 
gelser og databaser) er steget med ca. 2,6 mio. si- 
den 2017 og udgjorde i 2018 9,4 mio. downloads/ 
streaminger på landsplan. Til sammenligning er 
det samlede udlån af de fysiske materialer 29,8 
mio. Der er imidlertid stor forskel på udviklingen 
inden for de enkelte typer af elektroniske ressour- 
cer, hvilket fremgår af figur 22. 


Brugen af netlydbøger og e-bøger er steget ganske 
markant over de senere år. Som det fremgår af fi- 


guren, er streaming af e-bøger og lydbøger steget 
med 26 % fra 2017 til 2018 til i alt 3,8 mio. 

Det fremgår også, at brugen af elektroniske tids- 
skrifter er steget eksplosivt i 2018 — med hele 67 
% siden 2017. 


Det bemærkes, at tallet for visninger i databaser 


er markant lavere i 2016 sammenlignet med andre 
år. Det skyldes, at Gyldendals Røde Online Ord- 
bøger udgør en stor del af brugen af databaser, og 
at Gyldendal i 2016 ikke kunne levere brugstal for 
størstedelen af året. 


Figur 22: Brug af elektroniske ressourcer 2014-2018 


10.000.000 
9.000.000 
8.000.000 
7.000.000 
6.000.000 
5.000.000 
4.000.000 




























HEER 


Antal vsininger/streams 





RARE) wr———=Fr= 
2.000.000 
FE 
ERE I i ER 
A ej 


mmm MET mn 


Kilde: Danmarks Statistik, www.statistikbanken.dk, BIB4E 

SAMLET UDLÅN PÅ BOGOMRÅDET 


Sammenholder man folkebibliotekernes udlån af 
både de fysiske og de digitale bøger, ser man et 
lille fald i det samlede udlån på 5 % siden 2015. 
E-bøger og netlydbøger udgør en stadig stigende 
andel af det samlede udlån på bogområdet. De to 
elektroniske formater udgjorde således 13,2 % af 
bogudlånet i 2018, mens det tilsvarende tal for 
2015 var 8,6 %. 


På landkortet gengives, hvordan antal fysiske bog- 
udlån pr. 1.000 indbyggere fordeler sig på de en- 
kelte kommuner. Det skal bemærkes, at udlån af 
e-bøger og netlydbøger ikke indgår i figur 23 og at 
fordelingen af det samlede bogudlån således ikke 
fremgår af kortet. 





Ingen data 3000 


Figur 23: Sammenlignende folkebiblioteksstatistik. 
Udlån. Bøger (pr. 1.000 indbyggere) 2018 


Figur 24: Udlån på bogområdet 2014-2018 

INTERURBANLÅN 


Interurbanudlån er lån af fysiske materialer mel- 
lem biblioteker på tværs af kommunegrænser. Det 
interurbane lån er højt i Danmark i forhold til an- 
dre lande, først og fremmest på grund af det ud- 
strakte samarbejde i det danske biblioteksvæsen. 
Det kommer bl.a. fysisk til udtryk i den nationale 
kørselsordning, der transporterer materialer 
rundt mellem bibliotekerne. 


Bibliotek.dk, den fælles database over biblioteker- 
nes samlede bogbestand, spiller også en afgørende 
rolle, idet tjenesten giver brugerne indsigt i, hvilke 
materialer der findes. Samtidig er det let for bru- 
gerne at bestille fysiske materialer via bibliotek.dk 


Figur 25: Interurbane udlån 2009-2018 


BESTAND OG UDLÅN 


eller finde adgang til digitale materialer. De auto- 
matiserede procedurer i bibliotek.dk sikrer, at 
meget af det manuelle arbejde formindskes i for- 
bindelse med de interurbane lån. 


Figur 25 viser tallene for det interurbane udlån i 
perioden 2009 til 2018 (minus 2016 og 2017 på 
grund af manglende tal). Der kan ses et mindre 
fald i antallet af interurbane udlån på folkebiblio- 
teksområdet fra 2015 til 2018 på 5 %. I samme pe- 
riode har der været en markant stigning i besøg 
på bibliotek.dk (jf. kapitel 3, Besøg), hvilket kan 
hænge sammen med en stigende efterspørgsel på 
digitale artikler frem for fysiske fjernlån. 


Kilde: Danmarks Statistik, www.statistikbanken.dk, BIB5 

Roskilde Bibliotek. Foto: William Beier 

07 DE FYSISKE RAMMER 


HH Der er sket en stor stigning i antallet af åbne biblioteker og bibliotekernes samlede antal 
åbningstimer. Der ses dog et mindre fald i det samlede antal betjeningssteder. Fire filialer og en 
bogbus er forsvundet i forhold til året før. 


NØGLETAL FOR 2018 


M Betjeningssteder med materialesamling: 430 
EH Servicepunkter: 92 
H Åbne biblioteker: 361 
H Åbningstimer pr. uge med betjening: 10.303 
H Åbningstimer pr. uge uden betjening: 26.818 


I perioden 2010-2014 lå antallet af filialer stabilt, én bogbus i forhold til året før. I perioden 2009- 
men fra 2014 til 2015 skete der et fald på 10 %i 2018 er der blevet nedlagt 15 bogbusser, svarende 
antallet af filialbiblioteker. Siden da har antallet til at 45 % af busserne er forsvundet fra landeve- 
ligget stabilt, men i 2018 ses der igen et mindre  jene siden 2009. 

fald. Ligeledes er der i 2018 blevet reduceret med 


Figur 26: Folkebibliotekernes betjeningssteder 




















FEER RER ERE 


Kilde: Danmarks Statistik, www.statistikbanken.dk, BIB2B 

FLERE ÅBNE BIBLIOTEKER OG LÆNGERE ÅBNINGSTID 


De åbne biblioteker er biblioteker, hvor det er mu- 
ligt at få adgang uden for den bemandede åbnings- 
tid. Fra 2017 til 2018 er der sket en stor stigning, 
så yderligere 44 biblioteker nu har denne service. 
Dermed er det på 88 % af landets biblioteker mu- 
ligt at få adgang i udvalgte tidsrum uden for den 
bemandede åbningstid. I 2018 var det kun fire 
kommuner, der ikke havde et eller flere biblioteker 
med mulighed for adgang uden for den bemandede 
åbningstid. 


Grundet den store stigning i antallet af åbne bib- 
lioteker har de samlede åbningstimer pr. uge på 
folkebibliotekerne aldrig været højere. I gennem- 
snit har hvert bibliotek åbent 90 timer om ugen, 
hvilket svarer til 12 timer hver eneste dag. Det er 
dog kun den ubemandede åbningstid, der har set 
en fremgang i 2018. Den bemandede åbningstid på 
bibliotekerne er samlet set gået tilbage med 494 
timer, hvilket svarer til et fald på knap 5 %. Til 
gengæld er den ubemandede åbningstid fra 2017 
til 2018 steget med 13 %, svarende til 3.087 timer. 


Figur 27: Antallet af 'åbne biblioteker” - biblioteker, der også har åbent uden betjening 

Kilde: Slots- og Kulturstyrelsens biblioteksregister 

Figur 28: Åbningstimer pr. uge på folkebibliotekerne 

Kilde: www.statistikbanken.dk, BIB2B 

















NYE BIBLIOTEKER 


I 2018 blev der bygget nye biblioteker i Haderslev 
og Københavns Kommune. I Haderslev Kommune 
er Gram Bibliotek flyttet ind i et nyt multikultur- 
hus, der samler både børnehave, bibliotek og mo- 
torikcenter under samme tag. I Københavns Kom- 
mune er der åbnet et nyt bibliotek og kulturhus i 
bydelen Tingbjerg. Foruden at være både kultur- 
hus og et af Københavns 20 biblioteker fungerer 
Tingbjerg Bibliotek VKulturhus også som pædago- 
gisk læringscenter for Tingbjerg Skole. 
Derudover svarede yderligere otte af de 97 ad- 
spurgte i Biblioteksbarometeret, at der er aktuelle 
planer om at bygge et nyt bibliotek i kommunen. I 
fire kommuner svarer de, at et bibliotek er blevet 
flyttet til en anden lokalitet i løbet af 2018. Yder- 
ligere 14 svarer, at de har planer om at flytte et 
bibliotek til en anden lokalitet. Hele 46 svarer, at 
de i 2018 foretog nyindretning af eksisterende bib- 
lioteker. 15 har i løbet af 2018 foretaget en ombyg- 
ning af eksisterende biblioteker, og i en enkelt 
kommune svarer de, at de har lavet en tilbygning 
til et eksisterende bibliotek. 





Bibliotek og Kulturhus Tingbjerg. Foto: Rasmus Hjortshøj - COAST 

FREMTIDENS BIBLIOTEKSRUM 
OG FORMIDLING 


Bibliotekerne indgår i dag som en del af en op- 
levelsesøkonomi. Det er derfor ikke tilstrække- 
ligt at stille en samling til rådighed. Samlingen 
skal også formidles intelligent, hvis den skal 
fange borgernes opmærksomhed. | projektet 
"Fremtidens biblioteksrum og formidling”, med 
Københavns Biblioteker som projektleder og 
med deltagelse af Aalborg og Roskilde Biblio- 
tekerne, har der derfor været kastet et kritisk 
blik på kvadratmeter som ressourcer, der ska- 
ber værdi. Hvis der er hylder, der ikke skaber 
inspiration eller udlån, skal de bruges til noget 

andet, og materialerne skal enten præsente- 
res på en anden måde eller opmagasineres på 
nærlager. 

I projektet har man forsøgt at iagttage biblio- 
teket ud fra perspektiver, man kender fra de- 
tailhandlen. Space management-principper og 
kunderejser er afsøgt for at tilvejebringe kon- 
kret evidens for materialers formidlingspoten- 
tiale, så beslutninger om indretning og logistik 
kan tages ud fra et databaseret grundlag. 


Projektet bestod af otte forskellige forsøg, der 
har fundet sted på flere forskellige biblioteker. 
Projektets forsøg resulterede i en øget forstå- 
else af, hvordan biblioteksrummet kan indret- 


tes, så formidling og udlån i højere grad finder 
sted. Reoler opstillet med synlige forsider i ste- 
det for bogrygge, udstillinger med selekteret 
materiale samt reducerede og kuraterede sam- 
linger af faglitteratur viste sig alt sammen at 
være medvirkende til at øge udlånet på biblio- 
teket. Projektet resulterede derudover i en 
række anbefalinger til, hvordan andre bibliote- 
ker kan komme i gang med at benytte evidens- 
baseret formidling. 


Projektet "Fremtidens biblioteksrum og formid- 
ling” er støttet med midler fra Udviklingspuljen 
for folkebiblioteker og pædagogiske lærings- 
centre. 

RESSOURCER 


HH Folkebibliotekernes ressourcer vedrører både økonomiske ressourcer og personaleressourcer. 
Bibliotekernes samlede indtægtsgrundlag er faldet med 14,1 % siden 2009. En stigende del af 


materialebudgettet går til indkøb af bøger. 


NØGLETAL FOR 2018 


MH Folkebibliotekernes udgifter i alt i 1.000 kr. 
m Materialeudgifter i 1.000 kr. 

mM Personaleudgifter i 1.000 kr. 

M Folkebibliotekernes indtægter: 

mM Kommunale bevillinger i 1.000 kr. 

MH Egenindtægter i 1.000 kr. 


Udviklingen i nedenstående prisændringer opgø- 
res i faste priser med 2015 som referenceår. Faste 
priser er renset for inflation og giver dermed et bil- 
lede af, hvad f.eks. det reale indtægtsniveau i 2009 
Bibliotekernes økonomi 

Bibliotekernes indtægter er sammensat af kom- 
munale bevillinger og egenindtægter. Egenindtæg- 
terne dækker over tilskud fra fonde, puljemidler 
og andre indtægtskilder som arrangementer og ge- 
byrer. Figur 29 giver et samlet overblik over bib- 
liotekernes indtægtsgrundlag. 

De samlede indtægter udgjorde i 2018 2,7 mia. kr., 
svarende til et fald på 0,9 % fra 2017 til 2018. De 


Figur 29: Folkebibliotekernes økonomi 2009-2018 

svarer til i 2018-priser. På den måde er det muligt 
at få et billede af prisudviklingen over en årrække, 
målt i nutidspriser. 


samlede indtægter er faldet med 14,1 % siden 
2009. 

De kommunale bevillinger har hvert år, siden 
2009, udgjort omkring 91 % af de samlede indtæg- 
ter, mens egenindtægter udgjorde de resterende 9 
%. Det samlede indtægtsfald er således et udtryk 
for både faldende kommunale bevillinger og fal- 
dende egenindtægter. 


3.000.000 —————————————— 


2 





Kilde: Danmarks Statistik, www.statistikbanken.dk, BIB6 

MATERIALEUDGIFTER 


Folkebibliotekernes samlede udgifter til materia- 
ler (både fysiske og elektroniske) er i 2018 faldet 
med 7,5 % i forhold til 2017. Samlet set er der 
siden 2009 sket et fald i materialeudgifterne på 
30,5 %. 

Sammenholder man bibliotekernes materialeud- 
gifter med bibliotekernes samlede udgifter, udgjor- 
de materialeudgifterne i 2018 næsten 11 %. 

Til sammenligning udgjorde materialeudgifterne 
13 % i 2009. Bibliotekernes faldende materialeud- 
gifter, samlet set, afspejler, at bibliotekerne gene- 
relt har færre midler til rådighed. 


Figur 30: Folkebibliotekernes materialeudgifter 2009-2018 

Materialeudgifterne er underopdelt i to kategorier; 
den ene er udgifter til bøger, og den anden er andre 
materialer. I 2018 udgjorde bogudgifter 66 % af de 
samlede materialeudgifter, mens udgifter til andre 
materialer således udgjorde 34 %. Til sammenlig- 
ning udgjorde bogudgifter 61 % i 2009. En stigende 
andel af materialebudgettet er siden 2009 gået til 
fysiske bøger. De nævnte tal vedrører materialeud- 
gifter på landsplan. I figur 31 side 50, sammenlig- 
nende folkebiblioteksstatistik, fremgår forskellene 
mellem landets bibliotekskommuner. 
















Kilde: Danmarks Statistik, www.statistikbanken.dk, BIB6, omregnet til faste priser, prisindeks PRIS112, forbrugerprisindeks (2015 = 100) 

Figur 31: Sammenlignende folkebiblioteksstatistik. 
Materialeudgifter (pr. 1.000 indbyggere) 2018 


ELEKTRONISKE RESSOURCER 


Danmarks Statistik opgør ikke, hvor stor en andel 
de elektroniske ressourcer udgør af materialeud- 
gifterne. Det fremgår af Biblioteksbarometeret, at El, 1794 
digitale ressourcer udgjorde mere end 26 % af fol- 
kebibliotekernes samlede materialeindkøb i 2018, 
og at andelen har været støt stigende igennem de Netlydbøger 33 % 
seneste år. Til sammenligning udgjorde udgifterne 


til de digitale ressourcer 17 % i 2014. 


E-bøger 30 % 


I 2018 var udgifterne til de digitale ressourcer for- 
delt på følgende andele: netlydbøger 33,1 %, e- 
bøger 29,9 %, tekstlicenser 20,2 % og film 16,7 %. 





Figur 32: Procentvis fordeling af bibliotekernes 
elektroniske materialekøb efter kategori 


Kilde: Biblioteksbarometer for folkebiblioteker i 2018, 
Slots- og Kulturstyrelsen 

PERSONALEUDGIFTER 


Figur 33 viser udviklingen i folkebibliotekernes Andelen af lønudgifter i forhold til folkebibliote- 
lønudgifter 2009-2018. Lønudgifter udgjorde i  kernes samlede udgifter har været nærmest stabil 
2018 1,7 mia. kr., svarende til et fald på 0,5 % siden 2009. I 2009 udgjorde lønudgifter 62 % af 
siden 2017. Siden 2009 er folkebibliotekernes løn- bibliotekernes samlede udgifter, mens de i 2018 
udgifter faldet med 16 %. udgjorde 61 %. 


Figur 33: Folkebibliotekernes personaleudgifter 2009-2018 

Kilde: Danmarks Statistik, www.statistikbanken.dk, BIB6, omregnet til faste priser, prisindeks PRIS112, forbrugerprisindeks (2015 = 100) 

FOLKEBIBLIOTEKERNES PERSONALE 


I 2018 var der i alt 3.656 årsværk ansat på landets 
folkebiblioteker. Der er et fald på 52 årsværk siden 
2017, svarende til 1,4 %. Siden 2009 har der været 
et fald i antallet af årsværk på 20 %. Dette afspej- 
ler, at den bemandede betjeningstid i samme pe- 


Figur 34: Folkebibliotekernes personale 2009-2018 

riode er faldet med 21 %, ligesom antallet af bib- 
lioteker er faldet med 12 % i perioden (jf. kapitel 
7, De fysiske rammer). Der er imidlertid forskel i 
udviklingsmønsteret for de enkelte personalegrup- 


per, hvilket fremgår af figur 34. 























H Øvrigt akademisk personale 








H Øvrigt akademisk personale H Øvrigt personale Personale i beskæftigelsesordning — FAssistenter " Bibliotekarer 


Kilde: www.statistikbanken.dk, BIB8 


Bibliotekarer 

Med 50 % udgjorde bibliotekarer i 2018 fortsat den 
største personalegruppe på landets folkebibliote- 
ker. Til sammenligning var andelen af biblioteka- 
rer 47 % i 2009. I absolutte tal er personalegrup- 
pen imidlertid faldet med 351 årsværk siden 2009. 
Som det fremgår af figur 34, har der været en min- 
dre stigning i antallet af bibliotekarer de seneste 
år. 


Assistenter 

I 2018 var assistenter fortsat den næststørste per- 
sonalegruppe, men andelen af denne personale- 
gruppe er faldet med 5 procentpoint siden 2009. 
Personalegruppen assistenter udgjorde således 33 
% af det samlede personale på landets folkebiblio- 
teker. I absolutte tal udgør faldet 528. 


Øvrigt personale 
Øvrigt personale omfatter f.eks. betjente og rengø- 
ringspersonale. I 2018 udgjorde øvrigt personale 7 


% af personalet på bibliotekerne, hvilket er den 
samme andel som i 2009. I 2015 var andelen på 9,9 
% og dermed den højeste i perioden 2009-2018. 


Øvrigt akademisk personale 

Kategorien øvrigt akademisk personale udgør bl.a. 
kandidater fra uddannelser på Institut for Kom- 
munikation (tidligere Institut for Informationsstu- 
dier) på Københavns Universitet og kandidater fra 
andre lange videregående uddannelser. Andelen 
af akademisk personale var i 2018 på 7 %, hvilket 
er 4 procentpoint højere end i 2009. Fra 2009 til og 
med 2015 steg antallet af årsværk for øvrigt aka- 
demisk personale markant. Siden 2016 har tallet 
været faldende. 


Frivillige 

Figur 35 viser udviklingen i kategorien frivillige 
på biblioteket. Oplysningerne er først indsamlet 
fra 2011 og er opdelt i to målinger. Den første må- 
ling viser antallet af frivillige på bibliotekerne, 

altså personer og ikke årsværk. Den anden måling 
viser antallet af timer pr. uge, som frivillige lægger 
på bibliotekerne. 


Antallet af frivillige er steget fra 1.032 personer til 
2.647 i 2018, hvilket er en stigning på 156 %. Det 
antal timer pr. uge, som frivillige bidrager med, er 
desuden steget med 67 % fra 1.583 timer i 2011 til 
2.648 i 2018. Antallet af frivilliges timer på biblio- 
tekerne var dog væsentlig højere i 2013, hvor det 
lå på 5.961 timer, ligesom det i 2015 var på 3.587. 


Gennemsnitligt brugte frivillige 1 time om ugen på 
biblioteket i 2018. 


Tal fra Biblioteksbarometerundersøgelserne viser, 
at 90 af de 97 bibliotekskommuner involverede fri- 
villige i 2018. I tabel 3 fremgår det, i hvilke forbin- 
delser de 90 bibliotekskommuner har involveret de 
frivillige. Det er især i forbindelse med arrange- 
menter, IT-vejledning og IT-caféer, at de frivillige 
involveres. Bibliotekerne lægger desuden ofte lo- 
kale til Coding Pirates, der drives af frivillige 


Figur 35: Frivillige på folkebibliotekerne 2011-2018 

kræfter. Her kan børn gennem leg og læring med 
ny teknologi få styrket deres IT-kompetencer og 
kreativitet. Ligeledes lægger bibliotekerne mange 
steder rum til lektiecaféer, hvor frivillige også er 
klar til at hjælpe. 


Tabel 3: Bibliotekernes involvering af frivillige i 2018 
































Procent 
Biblioteksarrangementer 62,9% 
Coding Pirates 32,6 % 
Hjælp til bibliotekets klubber 16,9 % 
IT-vejledning/IT-café 50,6 % 
Lektiecaféer 36,0 % 
Lokalarkiv 30,3 % 
Læseklubber 27,0 % 
Makerspace 14,6 % 
Sprogcafé 25,8 % 
Andet, angiv hvordan/ 
på hvilke(n) måde(r) 47,2 % 





Kilde: Biblioteksbarometer for folkebiblioteker 


2018, Slots- og Kulturstyrelsen 





2015 2016 2017 2018 


H Frivillige på biblioteket H Frivilliges tid på biblioteket (timer pr. uge) 


Kilde: Danmarks Statistik, www.statistikbanken.dk/BIB2B 

NM FIND FLERE TAL OM BIBLIOTEKERNE 


Danmarks Statistik og Biblioteksbarometeret for 
2018 har mange flere oplysninger om bibliotekerne 
og danskernes kulturvaner, som der ikke er plads 
tili denne publikation. 


Danmarks Statistik, Statistikbanken: 


www.statistikbanken.dk 


Biblioteksbarometer for folkebiblioteker: 


kortlink.dk/slks/23dun 


LÆS MERE OM PROJEKTER MED TILSKUD FRA UDVIKLINGSPULJEN FOR FOLKEBIBLIOTEKER 


OG PÆDAGOGISKE LÆRINGSCENTRE 


I Slots- og Kulturstyrelsens Projektbank ligger der 
beskrivelser og afsluttende rapporter fra de mange 
projekter, der har fået tilskud fra Udviklingspul- 


jen for folkebiblioteker og pædagogiske lærings- 


centre. 


Projektbanken: www.projektbank.dk 


LÆS MERE OM SLOTS- OG KULTURSTYRELSENS OPGAVER PÅ BIBLIOTEKSOMRÅDET 


Slots- og Kulturstyrelsen underbygger biblioteker- 
nes opgave med at fremme oplysning, uddannelse 
og kulturel aktivitet. Styrelsen varetager en 
række ansvarsområder fastlagt i lov om biblioteks- 
virksomhed og understøtter udviklingen på biblio- 
teksområdet. 

Læs mere om biblioteker og Slots- og Kulturstyrel- 
sens opgaver på biblioteksområdet: 


kortlink.dk/slks/23dus 


Slots- og Kulturstyrelsen har ansvaret for en de- 
central struktur, hvor seks geografisk spredte bib- 
lioteker (centralbiblioteker) får statsligt tilskud til 
at varetage en række opgaver, der kommer alle fol- 
kebiblioteker til gode. Det drejer sig f.eks. om en 
forpligtelse til at have en særlig udbygget mate- 
rialesamling, som alle biblioteker kan låne fra. 
Desuden skal centralbibliotekerne skabe grobund 
for kompetenceudvikling og samarbejde folkebib- 
liotekerne imellem samt udbrede nationale indsat- 
ser. Læs mere: kortlink.dk/slks/23dy5 

